
专砖讘"讗

讻讱 讙讬专住转 讛住驻专讬诐: 讗讬谉 谞讝拽拽讬谉 诇讗诇拽讬 讬砖专讗诇, 讞讜抓 诪讗砖转讬 砖讙谞讘讛 讗转 讻讬住讬 讜讛讻转讛 讗转 讘谞讬, 讜谞讜讚注 砖诇讗 讙谞讘讛 讜砖诇讗 讛讻转讜. 讜讻谉 诪爪讗转讬讛 [讙诐 鈥� 诇驻讬 讛砖讬"诪] 讘转砖讜讘转 专讘 讛讗讬 讙讗讜谉, 讗讘诇 讘转讜住驻转 专讘讜转讬谞讜 讛爪专驻转讬诐 讗诪专讜 讚诇讗 讙专住讬谞谉 [诇讛 鈥� 诇驻讬 讛砖讬"诪] 讗诇讗 讛讻讬, 讞讜抓 诪讗砖转讬 砖讙谞讘讛 讗转 讻讬住讬 讜砖讛讻转讛 讗转 讘谞讬, 讜转讜 诇讗. 诪驻谞讬 砖讛讜拽砖讛 讘注讬谞讬讛诐, 讚讗讬诇讜 讘谞诪爪讗 砖诇讗 讙谞讘讛 讜砖诇讗 讛讻转讛, 讘讻讬 讛讗 讗讬谉 爪专讬讱 砖讗诇讛 讻诇诇, 讚讛讬讬谞讜 谞讚专讬 砖讙讙讜转 讜讻讚转谞谉 讘诪转谞讬转讬谉, 诇讻讗讜专讛 谞专讗讛 讜讚讗讬 讻讚讘专讬讛诐, 讗诇讗 砖谞诪爪讗 讻谉 讘讻诇 讛住驻专讬诐. 讜诪转讜讱 讻讱 讬砖 诇讬 诇讜诪专, 讚讗专讘注讛 谞讚专讬诐 砖讛转讬专讜 讞讻诪讬诐 讛讬讬谞讜 讘砖讛诇讱 诇讜 讜诇讗 谞讜讚注 讗诐 谞讚专 讘讚讜拽讗 讗讜 诇讗, 讗讬 谞诪讬 讘谞砖讗诇 讘讗讬讝讛 爪讚 谞讚专 讜讗诪专 砖讻讞转讬, 讚讘注谞讬谉 讝讛 讗谞讜 讗讜诪专讬诐, 讚诪住转诪讗 诇讗 谞讚专 讘讚讜拽讗, 讗诇讗 诇讝专讝 讗讜 讘砖讙讙讛. 讜讻谉 讻诇 砖讗专 讛谞讚专讬诐 砖讛转讬专讜, 诇驻讬 砖讬专讚讜 讞讻诪讬诐 诇住讜祝 讚注转 讛讘专讬讜转, 砖讗讬谉 谞讜讚专讬谉 讘讻注谞讬谉 讝讛 讘讚讜拽讗, 讗讘诇 讗讬诇讜 讘讗 诇驻谞讬 讞讻诐 讜讗诪专 砖谞讚专 讘讚讜拽讗, 讘讻讬 讛讗 讜讚讗讬 谞讚专 讙诪讜专 讛讜讗, 爪专讬讱 砖讗诇讛 诇讞讻诐. 讜讻讚讙专住讬谞谉 讘讬专讜砖诇诪讬 讙讘讬 谞讚专讬 讝专讜讝讬谉 [驻专拽 讙' 讛诇讻讛 讗'] 讗诪专 专' 讗诇注讗 讛讚讗 讚转讬诪讗 讘砖讗讬谉 诪注诪讬讚讬谉, 讗讘诇 讗诐 讛讬讜 诪注诪讬讚讬谉 爪专讬讻讬谉 讛讬转专 讞讻诐, 驻讬专讜砖 砖讛讬讜 诪注诪讬讚讬谉 讚讘专讬讛诐 砖讗讬谉 讝讛 专讜爪讛 诇讛讜住讬祝, 讜诇讗 讝讛 诇驻讞讜转, 讚讗诇诪讗 讘讚讜拽讗 谞讚专讜 讜诇讗 诇讝专讜讝 讘注诇诪讗, 讜讝讛 讗驻讬诇讜 砖讘诇讘讜 诇诪讜讻专讛 讻诪讜 砖专讜爪讛 讛诇讜拽讞, 讗讜 讛诇讜拽讞 诇拽谞讜转讛 讻诪讜 砖专讜爪讛 讛诪讜讻专. 讗诇诪讗 讚讘专讬诐 砖讘诇讘 讛谉, 驻讬专讜砖 讚讜拽讗 砖讘讗讜转讜 诪注诪讚 讛住讻讬诪讜 诇讗讜转讜 住讱 砖谞注砖讛 讘住讜祝 讘讬谞讬讛诐, 讗讘诇 讘诪注诪讬讚讬谉 讚讘专讬诐 讛专讘讛 讜诇讗 (注砖讛) [注砖讜 鈥� 诇驻讬 讛砖讬"诪] 讻诇讜诐 讘讗讜转讜 诪注诪讚, 讜讘诪注诪讚 讗讞专 讛住讻讬诪讜 诇住讱 (讗讞专) [讗讞讚 鈥� 诇驻讬 讛砖讬"诪] 诇驻讞讜转 诪住诇注 讜诇讛讜住讬祝 注诇 讛砖拽诇, 谞讗住专 诇诪讜讻专 讚诪讬 讛讞驻抓 讜诇诇讜拽讞 谞讗住专 讛讞驻抓. 讜讗诐 转讗诪专 讗驻讬诇讜 砖讘讗讜转讜 诪注诪讚 谞转谞讜讛讜 讘讗讜转讜 住讱 诇诪讛 诇讗 讞诇 讛谞讚专, 讜讛讗 讛讜讜 诇讛讜 讚讘专讬诐 砖讘诇讘, 讜拽讬讬诪讗 诇谉 讚讚讘专讬诐 砖讘诇讘 讗讬谞谉 讚讘专讬诐. 讜讬砖 诇讜诪专 (讚讗讬谉) [讚讬专讚讜 讞讻诪讬诐 诇住讜祝 讚注转谉 砖诇 鈥� 诇驻讬 讛砖讬"诪] 谞讜讚专讬谉 注诇 诪拽讞 讜诪诪讻专, 砖讗讬谉 诪讜爪讬讗讬谉 诇砖讜谉 谞讚专, 讗讜 诇砖讜谉 砖讘讜注讛 诪驻讬讛诐 注诇 讚注转 砖讬讛讜 谞讗住专讬谉 讘讗讜转讜 讚讘专, 讗诐 诇讗 讬注砖讛 讛讚讘专 讻诪讜 砖讛谉 讗讜诪专讬诐, 讗诇讗 诇讝专讝 讗转 讞讘专讜, 讗诐 讬讜讻诇 诇驻讞讜转 诪谉 讛住讱 讗讜 诇讛讜住讬祝 注诇讬讜 讛诐 谞讜讚专讬诐, 讜注讻砖讬讜 讻砖谞转谉 诇讜 (讘住讱 讗讞专 讛诪讜讻专 讗讜 讛诇讜拽讞 讚注转讜 诪转讞讬诇讛 讘讻讱) 住讱 讗讞专 讜讛诪讜讻专 拽讘诇讜 诪诪谞讜 讛专讬 讛讜讗 讻讗讬诇讜 讛诪拽讘诇 诪诪谞讜 讻诪讛 砖砖讗诇 鈥� 诇驻讬 讛砖讬"诪] 讜讻谉 谞诪讬 讘诪讚讬专 讗转 讗砖转讜 诪讞诪转 砖讞砖讘 砖讙谞讘讛 讗转 讻讬住讜, 讜谞诪爪讗 砖诇讗 讙谞讘讛, 诪讗讞专 砖诇讗 讛诪转讬谉 诇讬讚注 讗诐 讙谞讘讛 讗诐 诇讗讜, 讜诪讬讛专 诇讛讚讬专讛, 讗祝 注诇 驻讬 砖讗诪专 砖讛讻转讛 讗转 讘谞讬, 讜砖讙谞讘讛 讗转 讻讬住讬, 讗诐 讬讜讚注 讘注爪诪讜 砖讻诇 注爪诪讜 诇讗 谞讚专 讗诇讗 讘砖讘讬诇 讝讛 讘诇讘讚, 讜讗讬诇讜 诇讗 讙谞讘讛 诇讗 讛讬讛 诪讚讬专讛, 讛专讬 讝讛讜 诪讜转专 讜讗讬谉 爪专讬讱 诇讬砖讗诇. 讗讘诇 讗诐 讘讗 诇驻谞讬 讞讻诐, 讗讬谉 讗讜诪专讬诐 诇讜 诪讬讚 诪讜转专 讗转讛, 讗诇讗 谞讝拽拽讬谉 诇讜 讜砖讜讗诇讬谉 讗讜转讜 讻讬讜谉 砖讘讗 诇讬砖讗诇, 砖诪讗 诇谞讚专 讙诪讜专 谞转讻讜讜谞转, 讘讬谉 讙谞讘讛 讘讬谉 诇讗 讙谞讘讛, 讜讗讬诇讜 讘谞讚专 讘注诇诪讗 讗讬诇讜 讗诪专 谞讚专转讬 讘讗诇拽讬 讬砖专讗诇 讗讬谉 谞讝拽拽讬谉 诇讜 讻诇诇, 讗讘诇 讗诐 讗诪专 讛讚专转讬 讗转 讗砖转讬 讘讗诇拽讬 讬砖专讗诇 谞讝拽拽讬谉 诇讜, 讜诪讬讛讜 讘讬谉 谞诪爪讗 砖讙谞讘讛, 讘讬谉 谞诪爪讗 砖诇讗 讙谞讘讛 谞讝拽拽讬谉 诇讛, 讜讗驻讬诇讜 谞诪爪讗 砖讙谞讘讛 谞砖讗诇 讜诪转讬专讬谉 诇讜 诪砖讜诐 砖诇讜诐 讛讘讬转, 讜讛讗 讚谞拽讟 讜谞诪爪讗 砖诇讗 讙谞讘讛 诇讬砖谞讗 讚诪转谞讬转讬谉 谞拽讟, 讜诇讗讜 讚讜拽讗. 讻谉 谞专讗讛 诇讬.


讗诪专 专讘讗 讗诪专 专讘 谞讞诪谉 讛诇讻转讗 驻讜转讞讬谉 讘讞专讟讛, 讜谞讝拽拽讬谉 诇讗诇拽讬 讬砖专讗诇. 讜讻谉 讛诇讻转讗, 讜讚讜拽讗 讘讞专讟讛 讚诪注讬拽专讗, 讻讙讜谉 诇讘 讝讛 注诇讬讱, 讻诇讜诪专 砖诪转讜讱 讛讻注住 谞讚专 讗讜 讻讚讘专讬诐 讗诇讜, 讗讘诇 注讻砖讬讜 砖谞转讬砖讘讛 讚注转讜 转讜讛讗 讘谞讚专讜 诇讙诪专讬, 讜讗讬谞讜 专讜爪讛 讘谞讚专 讻诇诇. 讗讘诇 讗诐 谞转讞专讟 注讻砖讬讜 诪讞诪转 注谞讬谉 砖谞讜讚注, 讗讜 砖谞转讞讚砖 诇讗讞专 砖谞讚专 讜讞驻抓 讛讜讗 讘谞讚专讜 注讚 注讻砖讬讜 (讗讝) [讝讜 鈥� 诇驻讬 讛砖讬"诪] 讗讬谞讛 讞专讟讛 诪注诇讬讬转讗, 讜讗讬谉 驻讜转讞讬谉 讘讛 讻诇诇. 诇驻讬 砖讻诇 讛讘讗 诇讬砖讗诇 注诇 谞讚专讜 讘讜讚讗讬 诪转讞专讟 讛讜讗 注讻砖讬讜, 讗诇讗 砖讬砖 砖讗讬谉 诪转讞专讟 讗诇讗 诪讞诪转 谞讜诇讚, 讗讜 讚讘专 砖谞转讞讚砖, [讜诇驻讬讻讱 鈥� 诇驻讬 讛砖讬"诪] 讘讞专讟讛 讻讝讜 讗讬谉 驻讜转讞讬谉 讗诇讗 驻讜转讞讬谉 诇讜 讘讗讜转讜 诪拽专讛, 讗讜 讘讗讜转讜 讚讘专 砖讛讜讗 诪转讞专讟 诪讞诪转讜, 讜讗讜诪专讬诐 诇讜 讗讬诇讜 讛讬讬转 讬讜讚注 讻讱 讛讬讬转 谞讜讚专 讜讻讚讗诪专讬谞谉 讗讚注转讗 讚讛讻讬 诪讬 谞讚专转. 讜讗诐 讛讬讛 讗讜转讜 讚讘专 谞讜诇讚 砖谞转讞讚砖 诇讗讞专 谞讚专讜, 讜讗讬谞讜 诪爪讜讬 诇讛讬讜转 讛讜讛 诇讬讛 谞讜诇讚 讜讗讬谉 驻讜转讞讬谉 讘讜, 讜讗诐 讛讜讗 诪爪讜讬 驻讜转讞讬谉 讘讜 讻讚讗诪专讬谞谉 讘住诪讜讱, 讜讛讬讬谞讜 注讜讘讚讗 讚专讘 住讞讜专讗 讚讗转讗 诇拽诪讬讛 讚专讘 谞讞诪谉 讜讗诪专 诇讬讛 讗讚注转讗 讚讛讻讬 诪讬 谞讚专转. 讜讗祝 注诇 讙讘 讚专讘 谞讞诪谉 讙讜驻讬讛 讛讜讗 讚驻住拽 讘讛讚讬讗 讚驻讜转讞讬谉 讘讞专讟讛, 讜讟注诪讗 讚诪诇转讗 讻讚讗诪专谉, 讚讻讬讜谉 讚讗转讗 专讘 住讞讜专讗 拽诪讬讛, 住讘专 专讘 谞讞诪谉 讻讬讜谉 讚专讘 住讞讜专讗 讙讘专讗 专讘讗 讛讜讗 讜讗转讗 诇讗砖讻讜讞讬 (驻转讞讗) [驻讬转讞讗 鈥� 诇驻讬 讛砖讬"诪] 诇谞讚专讬讛, 砖诪注 诪讬谞讛 砖讗讬谞讜 诪转讞专讟 讘谞讚专讜 诪注讬拽专讜, 讜诇驻讜诐 讛讻讬 讛讜讛 讗诪专 诇讬讛 讗讚注转讗 讚讛讻讬 诪讬 谞讚专转 讜讗讚注转讗 讚讛讻讬 诪讬 谞讚专转. 讜讻转讘 专讘 讛讗讬讬 讙讗讜谉 讝讻专讜谞讜 诇讘专讻讛 讘转砖讜讘讛, 讜讝讛 诇砖讜谞讜 讗祝 注诇 驻讬 砖讗讬谉 讛诇讻讛 讻专讘 讗住讬 讗诇讗 讻专讘 讛讜谞讗, 讚讗诪专 专讘讗 讗诪专 专讘 谞讞诪谉 讛诇讻讛 驻讜转讞讬谉 讘讞专讟讛 讜谞讝拽拽讬谉 诇讗诇讛讬 讬砖专讗诇 注讻砖讬讜 讛谞讛讬讙 诪专 讬讛讜讚讛 讙讗讜谉 讝"诇 讗转 讻诇 讛讞讻诪讬诐 砖注讜砖讬诐 讻专讘 讗住讬 砖诪谞讛讙 诇讛讞诪讬专 讜诇讗 讻讛诇讻讛. 讜讗讬谉 讗谞讜 讜诇讗 讗讘讜转讬谞讜 谞讝拽拽讬谉 诇诪讬 砖谞砖讘注 诇讗诇拽讬 讬砖专讗诇, 讗诇讗 讻注讬谉 拽讜谞诐 讗砖转讬 谞讛谞讬转 诇讬 砖讙谞讘讛 讗转 讻讬住讬, 讜讛讻转讛 讗转 讘谞讬, 讘讚讘专 砖诪讜讻讬讞, 讗讘诇 驻转讞 讘讞专讟讛 讗讬谉 讗讚诐 砖讬砖 讘讜 讻讞 诇驻转讜讞 驻转讞 诇砖讘讜注讛 注讚 讻讗谉. 讜讘砖诐 讙讗讜谉 讗讞专 讝"诇 专讗讬转讬 讙专住 讛讻讬 谞讚专 讘诪讜讛讬 诇讗 诪讝讚拽拽讬谞谉 诇讬讛, 谞讚专 讘砖讘讜注讛 诪讝讚拽拽讬谞谉 讘转诪讬讛讗, 讗谞谉 讛砖转讗 讗讬 注讘讚讬谞谉 拽专讜讘 诇讚专讘 讗住讬 注讘讚讬谞谉, 讚讗诪专 讗讬谉 讞讻诐 诪转讬专 讗诇讗 讻注讬谉 讗专讘注讛 谞讚专讬诐 讛诇诇讜. 讜注讜讚 讗诪专 讚诇讗 诪讝讚拽拽讬 专讘谞谉 诇砖讘讜注讜转, 讗诇讗 讻讚诪转专诪讬讗 诪诇转讗 讚讗讬转 讘讛 转拽谞转讗 讗讜 诪爪讜讛, 讻讙讜谉 注砖讬讬转 砖诇讜诐 讘讬谉 讗讬砖 诇讗砖转讜, 讜讻讙讜谉 砖诇诪讗 讚爪讘讜专讗 讚讻谞讬砖转讗, 讜讻讚讜诪讛 诇讝讗转 诪讝讚拽拽讬谞谉 诇讛 讘诪讬诇讬 讚诪讜讻讞谉 讜讘专讬专谉 拽专讜讘 诇讚专讘 讗住讬, 讗讘诇 驻转讞 讻讛讛讬讗 讚讗转讗 诇拽诪讬讛 讚专讘, 讜讻专讘讬 砖诪注讜谉 讜讻专讘讬 讬讛讜讚讛 讘"专 讬讜住讬 讜讻讚讘讬转讛讜 讚讗讘讬讬, 讜讻讛讛讜讗 讚讗转讗 诇拽诪讬讛 讚专讘讬 讗诇注讝专 讜讻讬讜爪讗 讘讛 诇讗 注讘讚讬谞谉.


讜讛讬转专 谞讚专讬诐 讘砖诇砖讛 讛讚讬讜讟讜转 讜讗诐 讛讬讛 诪讜诪讞讛 讗驻讬诇讜 讘讬讞讬讚. 讜讙专住讬谞谉 讘讘讻讜专讜转 驻专拽 讻诇 驻住讜诇讬 讛诪讜拽讚砖讬谉 (讘讻讜专讜转 诇讜, 讘) 讗诪专 专' 讞讬讬讗 讘专 讗讘讬谉 讗诪专 专' 注诪专诐, 砖诇砖讛 诪驻讬专讬谉 讗转 讛谞讚专 讜讘诪拽讜诐 砖讗讬谉 讞讻诐, 诇讗驻讜拽讬 诪讚专讘讬 讬讛讜讚讛, 讚转谞讬 讛驻专转 谞讚专讬诐 讘砖诇砖讛, 专讘讬 讬讛讜讚讛 讗讜诪专 讗讞讚 诪讛诐 讞讻诐, 讚诪砖诪注 讘诪拽讜诐 砖讗讬谉 砖诐 讞讻诐 诪转讬专讬谉 砖诇砖讛 讗驻讬诇讜 讛讚讬讜讟讜转, 讗讘诇 讘诪拽讜诐 砖讬砖 砖诐 讞讻诐 讬讻讜诇 讛讜讗 诇讘讚讜 诇讛转讬专, 讘诪拽讜诐 砖讗讬谉 讞讻诐. 讞讻诐 讻讙讜谉 诪讗谉, 讗诪专 专讘 谞讞诪谉 讻讙讜谉 讗谞讗. 专讘讬 讬讛讜讚讛 讗讜诪专 讗讞讚 诪讛诐 讞讻诐 诪讻诇诇 讚讛谞讱 转专转讬 讻诇 讚讛讜, 讗诪专 专讘讬谞讗 诪讚诪住讘专讬 诇讛讜 讜住讘专讬. 砖诪注 诪讬谞讛 讚讘诪拽讜诐 砖讗讬谉 讞讻诐, 讻讙讜谉 专讘 谞讞诪谉 讚讙诪讬专 讜住讘讜专, 讗驻讬诇讜 转诇转讗 讚诇讗 讙诪讬专讬 讜诇讗 住讘讬专讬 谞诪讬 砖专讜 谞讚专讗, 讜讛讜讗 讚讗住讘专讬 诇讛讜 讜住讘专讬, 讜讗驻讬诇讜 讘诪拽讜诐 诪讜诪讞讛 谞诪讬 讻讬 砖专讜 讛讚讬讜讟讜转 讗砖转专讬 诇讬讛 谞讚专讗, 讚诇讗 讗诪专讜 讗诇讗 诪砖讜诐 讻讘讜讚讜 砖诇 诪讜诪讞讛. 讜讙专住讬谞谉 讘讬专讜砖诇诪讬 [驻"讬 讛诇讻讛 讞'] 砖诇砖讛 砖讛诐 讬讜讚注讬谉 诇驻转讜讞 诪转讬专讬谉 讻讝拽谉, 讜讝拽谉 讗讜 砖诇砖讛 讛讚讬讜讟讜转 诪转讬专讬谉, 讘讬谉 谞讚专讬诐 讘讬谉 砖讘讜注讜转, 讜讻讚转谞讬讗 诇拽诪谉 [砖讘讜注讜转 讻讝, 讘] 讘讬转 砖诪讗讬 讗讜诪专讬诐 讗讬谉 砖讗诇讛 讘砖讘讜注讜转, 讜讘讬转 讛诇诇 讗讜诪专讬诐 讬砖 砖讗诇讛 讘砖讘讜注讜转. 讜讗诪专讬谞谉 谞诪讬 讘砖讘讜注讜转 [讻讞, 讗] 讗诪讬诪专 讗诪专 讗驻讬诇讜 讗讻诇讛 讻讜诇讛 谞砖讗诇 注诇讬讛, 讗讬 讘诪讝讬讚 诪讞讜住专 诪诇拽讜转, 讘砖讜讙讙 诪讞讜住专 拽专讘谉 [诇拽诪谉 (谞讚专讬诐 住讛, 讗)] 讜谞讘讜讻讚谞爪专 谞诪讬 讚讗砖讘注讬讛 诇爪讚拽讬讛讜, 讜讗转讬 住谞讛讚专讬 讜砖专讜 诇讬讛. 讜讘讬专讜砖诇诪讬 [驻专拽 讬讗, 讛诇讻讛 讗'] 谞诪讬 讗讬转驻诇讙讜谉 讘讛 专讘讬 讬讜讞谞谉 讜专讬砖 诇拽讬砖, 专讘讬 讬讜讞谞谉 讗诪专 讘讬谉 诇谞讚专讬诐, 讘讬谉 诇砖讘讜注讜转 讛讘注诇 诪驻专, 专讬砖 诇拽讬砖 讗诪专 诇谞讚专讬诐 讛讘注诇 诪驻专, 诇砖讘讜注讜转 讗讬谉 讛讘注诇 诪驻专, 讗诪专 专' 讬讜住讬 (讘专') [讘讬 专讘讬 鈥� 诇驻讬 讛讬专讜砖诇诪讬] 讘讜谉 讗祝 讘谞讚专讬 讛讝拽谉 驻诇讬讙讬谉, 专讘讬 讬讜讞谞谉 讗诪专 讘讬谉 诇谞讚专讬诐 讘讬谉 诇砖讘讜注讜转 讛讝拽谉 诪转讬专, 专讬砖 诇拽讬砖 讗诪专 诇谞讚专讬诐 讛讝拽谉 诪转讬专 诇砖讘讜注讜转 讗讬谉 讛讝拽谉 诪转讬专, 讜转讬讬讛 专讬砖 诇拽讬砖 讘讛讚讛 讚讗讬住讬 (住"讚 讘专 谞砖讬讗转讗) [讘讛讚讛 讞讚 讘专 谞砖 转讗 鈥� 诇驻讬 讛砖讬"诪 讜讘讬专讜砖诇诪讬] 诪讬砖专讬 谞讚专讗 拽讜诪讬 专' 讬讬住讗 (诪讗谉 讚注讚讬祝) [诪转注讟祝 鈥� 诇驻讬 讛讬专讜砖诇诪讬] 讜讬转讬讘 诇讬讛, 讗诪专 诇讬讛 诪讛 讗砖讘注转讗, 讗诪专 诇讬讛 (讗驻讜诪讬 讬砖专讗诇) [讗讬驻讜驻讬 诇讗 注诇诇讛 诇讘讬转讬 鈥� 诇驻讬 讛砖讬"诪 讜讛讬专讜砖诇诪讬] (讜诇讗 注诇讬讛 诇讛 诇讘讬转讬讛) [讗讬驻讜驻讬 讜诇讗 注诇诇讛 鈥� 诇驻讬 讛砖讬"诪 讜讛讬专讜砖诇诪讬] 讗诪专 诇讬讛 (讗驻讜诪讬 讬砖专讗诇 诇讗) 注诇讬 诇讛 诇讘讬转讱, 注"讻. 讜讗转讬讬谉 讛讗 讚专讬砖 诇拽讬砖 讜讚专讘讬 讬讜住讬 讚讬专讜砖诇诪讬 (讻讛讛讬讗) [讻讛讛讜讗 鈥� 诇驻讬 讛砖讬"诪] 讚讘讬转 砖诪讗讬, 讚诇讗 砖诪讬注 诇讛讜 驻诇讜讙转讗 讚讘讬转 砖诪讗讬 讜讘讬转 讛诇诇, 讚讗讬 诇讗 诇讗 砖讘拽讬谞谉 讘讬转 讛诇诇 讜讗诪专讬 讻讘讬转 砖诪讗讬.


谞驻拽 专讘 住讞讜专讗 讜驻转讞 驻讬转讞讗 诇谞驻砖讬讛, 专讘讬 讗讜诪专 讗讬讝讛讜 讚专讱 讬砖专讛 砖讬讘讜专 诇讜 讛讗讚诐 讻讜'. 驻讬专砖 诪爪讗 驻转讞 讛讬转专, 讜诇讗 砖讛转讬专 诇谞驻砖讬讛 注诇 讬讚讬 驻转讞 讝讛, 讗诇讗 诇讗讞专 砖诪爪讗 驻转讞 讝讛 讞讝专 诇讜 讗爪诇 专讘 谞讞诪谉 讜讛转讬专 诇讜, 讗讜 讗爪诇 讞讻诐 讗讞专, 诪砖讜诐 讚拽讬讬诪讗 诇谉 诇讗 讬讞诇 讚讘专讜, 砖讛讜讗 讗讬谞讜 诪讜讞诇 讗讘诇 讗讞专讬诐 爪专讬讻讬谉 诇诪讞讜诇 诇讜. 讜讛讗 讚诇讗 讗诪专讬谞谉 讛讚专 诇拽诪讬讛 讚专讘 谞讞诪谉, 讚诇诪讗 诪砖讜诐 讚讗讬讻住讬祝, 讚专转讞 注诇讬讛 专讘 谞讞诪谉 注诇 砖谞讚专 谞讚专 讞诪讜专 讻诇 讻讱 砖诇讗 讛讬讛 诪讜爪讗 诇讜 驻转讞, 讜讗讬 谞诪讬 砖讻诇 注爪诪讜 诇讗 讘讗 诇驻谞讬讜 诇讛转讬专 讗诇讗 诇诪爪讜讗 诇讜 驻转讞 讜讗讞专 砖诪爪讗 讛讜讗 诇注爪诪讜, 讛诇讱 诇讜 讗爪诇 讞讻诐 讗讞专 讜讛转讬专 诇讜. 讻谉 谞专讗讛 诇讬. 讜讘驻讬专讜砖 专讗讬转讬 诇注讬诇 讘专讬砖 砖诪注转讬谉 注谞讬谉 讜讝讛 诇砖讜谞讜, 讜讛诇讻转讗 讗驻讬诇讜 转诇诪讬讚 讞讻诐 谞诪讬 诇讗 诪爪讬 诇诪讬驻转讞 讘讞专讟讛, 讜诪讬讛讜 讗讬 讗砖讻讞 诪诇转讗 讚诇讗讜 讗讚注转讗 讚讛讻讬 谞讚专 诪爪讬 诇诪讬砖专讬 谞讚专 谞驻砖讬讛 讗讙讘 讛讛讜讗 诪诇转讗, 讛讜讗讬诇 讜诇讗 讛讬讛 谞讚专 诪注讜诇诐, 讜讻讚讗诪专讬谞谉 诇拽诪谉. 注诇 讻专讞讱 谞专讗讛 砖讛诐 诪驻专砖讬诐 砖驻转讞 驻讬转讞讗 诇谞驻砖讬讛 讜砖专讗 诇谞驻砖讬讛, 讜讻讬 讻转讬讘 诇讗 讬讞诇 讚讘专讜 砖讛讜讗 讗讬谞讜 诪讜讞诇 讚讜拽讗 讘讞专讟讛, 讜讗讬谞讜 诪讞讜讜专 讻诇诇.





驻讬专讜砖 讛专讗"砖

诪讬诇讬 讚注讝讬讘谉. 讗诇诪诇讗 砖专讗转讛 讗诪讛 讘讛 讚讘专讬诐 诪讻讜注专讬诐 砖专讗讜讬 诇讛谞讬讞讛 讜诇注讝讘讛:



讚驻转讞讬谉 驻谞拽住讱 讜诪诪砖诪砖讬谉 讘注讜讘讚讱. 诪谉 讛砖诪讬诐 驻讜转讞讬谉 驻谞拽住 诪注砖讬讜 讜诪讚拽讚拽讬谉 讘讛诐 讘砖讘讬诇 砖讛讜讗 诪专砖讬注 诇讬讚讜专 讗"谞 砖讛讜讗 诪讞讝讬拽 讗转 注爪诪讜 爪讚讬拽 讜讘讟讜讞 砖讬讜讻诇 诇拽讬讬诐 讗转 谞讚专讜 讜诇讗 讬讻砖诇 讘讜 讻注讬谉 注讬讜谉 转驻诇讛 讜诇讻谉 诪讚拽讚拽讬诐 讘诪注砖讬讜:



讜诇讗 驻转讞讬谞谉 讘讛讚讛. 讚讗驻讬诇讜 讗诐 讗讬谞讜 诪转讞专讟 讗诪专 砖讛讜讗 诪转讞专讟 讚诇讗 讞爪讬祝 诇讜诪专 砖讗讬谞讜 诪转讞专讟 讗注"驻 砖诪拽驻讬讚讬诐 注诇讬讜 诪谉 讛砖诪讬诐 讜讻谉 讟注诪讗 讚讻诇 讛谞讬 讚诇讗 驻转讞讬谞谉 讘讛讜:



讻诇 讛讘讜讟讛. 讻诪讜 诇讘讟讗 讘砖驻转讬诐:



讗诇讗 砖诇砖讜谉 讞讻诪讬诐 诪专驻讗. 砖诪转讬专讬诐 诇讜 讛谞讚专:



讛谞讜讚专 讻讗讬诇讜 讘谞讛 讘诪讛. 讘砖注转 讗讬住讜专 讛讘诪讜转:



讜讛诪拽讬讬诪讜. 讛专讬 讙诪专 注讘讬专转讜:



讘专讬砖讗 驻转讞讬谞谉. 讚诇讬讻讗 注讘讬专讛 讻讜诇讬 讛讗讬 讻诇 讝诪谉 砖诇讗 讛拽专讬讘:



讜讻讬 转讞讚诇 诇谞讚讜专. 讗注"驻 讚讛讗讬 讞讚诇讛 讻转讬讘 讘讗讬谞讜 谞讜讚专 诪"诪 讻讬讜谉 讚讻转讬讘 讙讘讬 谞讚专 讞讚诇讛 讬诇驻讬谞谉 讙"砖 讜注"讻 讛讗 讚谞拽专讗 专砖注 讘谞讜讚专 讗讬讬专讬:



讻诇 诪讬谞讬 讙讬讛谞诐 砖讜诇讟讬谉 讘讜. 拽砖讛 诇讙讜驻讜 讻讗讬诇讜 讛讬讛 谞讚讜谉 讘讻诇 诪讬谞讬 驻讜专注谞讬讜转 讘讙讬讛谞诐 讗"谞 诪转讜讱 讻注住讜 讘讗 诇讬讚讬 注讘讬专讛 讜诪砖诇讬讟 注诇讬讜 讙讬讛谞诐:



砖诪讻诇讛 讛注讬谞讬诐. 砖讛讜讗 诪讗专讬讱 讘讞诇讬讜 讜诪爪驻讛 转诪讬讚 诇讛转专驻讗讜转:



转专讬 讘谞讬 讞讜讝讗讬. 讬讛讜讚讬诐 讛讬讜:



讜驻专注 诇讬讛 讘讬转 讛砖讞讬讟讛. 诪讞诪转 诪讜专讗 讛讞讝讬拽 讬讚讬讜 讜讙诐 讻讚讬 砖讬诪讛专 诇诪讜转:



讗转 谞驻砖讱 讛爪诇转. 砖讗诇诪诇讗 讗诪专转 讻谉 讛讬讛 讛讜专讙讱 讘讻注住讜:



拽讗 转诪讛 专' 讬讜讞谞谉. 讛讬讗讱 讗转专诪讬 讚讘讗"讬 讛讬讛 诇讜 诇讘 专讙讝 诇砖讞讜讟 讞讘专讜:





讛诪讗讬专讬

讻讘专 讘讬讗专谞讜 砖讗讬谉 驻讜转讞讬谉 讘讗讬住讜专 谞讚专 诪注转讛 讝讛 砖讛讜讝讻专 讻讗谉 砖驻转讞 专' 讬谞讗讬 诇讘谉 讘谞讜 讗诇讜 讛讜讬转 讬讚注转 讚驻转讞讬谉 讘驻谞拽住讱 讜诪诪砖诪砖讬谉 讘注讜讘讚讱 谞讚专转 讻诇讜诪专 讗诇讜 讬讚注转 砖诪谉 讛砖诪讬诐 诪驻砖驻砖讬谉 讘诪注砖讬讱 讜住讜驻讱 诇诇拽讜转 注诇 砖拽驻爪转 诇讬讚讜专 讗讬谉 讛诇讻讛 讻谉 讜讗讬谉 驻讜转讞讬谉 诇讜 讜讻谉 讗讬谉 驻讜转讞讬谉 讘诪讛 砖驻转讞 专讘谉 讙诪诇讬讗诇 诇讗讞讚 讬砖 讘讜讟讛 讻诪讚拽专讜转 讞专讘 讜讻讜' 专"诇 讛讘讜讟讗 讜讛讜讗 讛谞讜讚专 诪诇砖讜谉 讗砖专 讬讘讟讗 讛讗讚诐 讘砖讘讜注讛 专讗讜讬 诇讚拽专讜 讗诇讗 砖诇砖讜谉 讞讻诪讬诐 诪专驻讗 讜讻谉 诇讗 讘诪讛 砖讗诪专 专' 谞转谉 讻诇 讛谞讜讚专 讻讗诇讜 讘谞讛 讘诪讛 讜讻谉 诇讗 讘诪讛 砖住讬讬诐 讘讛 讻诇 讛诪拽讬讬诪讜 专"诇 砖诇讗 诇讬砖讗诇 注诇讬讜 讻讗诇讜 讛拽专讬讘 注诇讬讜 讘砖注转 讗讬住讜专 讛讘诪讜转 讜专"诇 讘谞讚专讬 讗讬住讜专 讛讗 讘谞讚专讬 讛拽讚砖 讗讬谞谉 讘讻诇诇 讝讛 讜讻谉 诇讗 讘诪讛 砖讗诪专 砖诪讜讗诇 讻诇 讛谞讜讚专 谞拽专讗 专砖注 讜讻讚转谞谉 讻谞讚专讬 专砖注讬诐 讜讻讜' 砖讻诇诇 讛讚讘专讬诐 讗讬谉 驻讜转讞讬谉 讘讗讬住讜专 谞讚专:



讜诪讛 砖讗诪专讜 讻讗谉 讘专讬砖讗 驻转讞讬谉 讘住讜驻讗 诇讗 驻转讞讬谞谉 注诇 讚讘专讬 专' 谞转谉 讛讜讗 讞讜讝专 讜专讬砖讗 讛讜讗 诪讛 砖讗诪专 讻诇 讛谞讜讚专 讻讗诇讜 讘谞讛 讘诪讛 讜讗诪专 砖驻讜转讞讬谉 讘讛 讛讜讗讬诇 讜讗讬谞讜 讗讬住讜专 讙讚讜诇 讜住讜驻讗 讛讜讗 诪讛 砖讗诪专 讜讛诪拽讬讬诪讜 讻讗诇讜 讛拽专讬讘 注诇讬讛 砖讛讜讗 讗讬住讜专 讞诪讜专 讜专讗讜讬 讬讜转专 砖诇讗 诇驻转讜讞 讘讜 讜诪讻诇 诪拽讜诐 讛诇讻讛 讚讘讬谉 讘专讬砖讗 讘讬谉 讘住讜驻讗 诇讗 驻转讞讬谞谉:



诪讗讞专 砖讛谞讚专讬诐 讻诇 砖讗讬谞讜 专讜讗讛 诇注爪诪讜 爪讜专讱 讘讛诐 讬砖 讘讛诐 住专讱 注讘讬专讛 讜诪驻谞讬 砖讛诐 讘讗讬诐 讚专讱 讻注住 讜讛拽驻讚讛 爪专讬讱 诇讗讚诐 砖讬讛讗 谞讝讛专 诪谉 讛住讘讛 讛诪讘讬讗讛 诇讛诐 讜讛讜讗 讛讻注住 讚专讱 讛注专讛 讗诪专讜 讻诇 讗讚诐 讛讻讜注住 讻诇 诪讬谞讬 讙讬讛谞诐 砖讜诇讟讬谉 讘讜 专"诇 砖讛讜讗 驻转讞 讜砖专砖 诇讻诇 注讘讬专讜转 砖讘注讜诇诐 讜谞诪爪讗 讘住讬讘转讜 诪讜讻谉 诇讻诇 诪讬谞讬 注讜谞砖讬谉 讜讛讜讗 砖讗诪专 砖诇诪讛 讛住专 讻注住 诪诇讘讱 讜讛注讘专 专注讛 诪讘砖专讱:



讗住讜专 诇住讬讬注 讬讚讬 注讜讘专讬 注讘讬专讛 讜诇讗 住讬讜注 诪诪砖 讗讜 谞转讬谞转 注爪讛 注诇 讛注讘讬专讛 讗诇讗 讗祝 诇讞讝拽诐 讘讚讘专讬诐 讗讜 诇砖讘讞诐 注诇 诪讛 砖注砖讜 讗住讜专 讜讛讜讗 讛谞拽专讗 讞讝讜拽 讬讚讬 注讜讘专讬 注讘讬专讛 讜讘诪拽讜诐 住讻谞转 注爪诪讜 诪讬讛讗 诪讜转专 讗讞专 砖讗讬谞讜 诪住讬讬注 诪诪砖 讜诇讗 谞讜转谉 注爪讛 讜讛讜讗 砖讗诪专讜 讻讗谉 注讜诇讗 讘诪住拽讬讛 讘讗专注讗 讚讬砖专讗诇 讗转诇讜讜谉 诇讬讛 转专讬谉 讞讜讝讗讬 拽诐 讞讚 砖讞讟讬讛 诇讞讘专讬讛 讗诪专 诇讬讛 诇注讜诇讗 讬讗讜转 注讘讚讬转 讜讗诪专 诇讬讛 讗讬谉 驻专注 诇讬讛 讘讬转 讛砖讞讬讟讛 讻讗讚诐 砖诪专讗讛 注爪诪讜 砖诪讞 讘诪讛 砖注砖讛 讞讘讬专讜 讜诪讞讝拽讜 砖讬驻诇讬讙 讛讚讘专 诇驻专住诪讜 讜诪讻诇 诪拽讜诐 讻讘专 诪转 讜讗讬谉 驻专讬注转 讘讬转 讛砖讞讬讟讛 注讜砖讛 讘讜 讚讘专 讜讻砖讘讗 讗爪诇 专' 讬讜讞谞谉 讗诪专 诇讜 砖诪讗 讞住 讜砖诇讜诐 讞讝拽转讬 讬讚讬 注讜讘专讬 注讘讬专讛 讜讗诪专 诇讬讛 谞驻砖讱 讛爪诇转:





转讜住驻讜转 专讬"讚

讚讗诪专 专讘讘"讞 讗诪专 专"讬 诪讛 驻转讞 诇讬' 专"讙 诇讛讛讜讗 讙讘专讗 讬砖 讘讜讟讛 讻诪讚拽专讜转 讞专讘 讜诇砖讜谉 讞讻诪讬诐 诪专驻讗 讻爪"诇 驻讬' 拽住讘专 专"讙 讗讬谉 驻讞讜转讬谉 讘讞专讟讛 讜诇驻讬讻讱 讛讜爪专讱 诇诪爪讜讗 诇讜 驻转讞 砖讬转讞专讟 讜讻讱 驻专砖"讬 讘驻' 讘讻诇 诪注专讘讬谉 讘诪讛讚讜专讗 转谞讬谞讗 讜讗讝讬诇 专讘讘"讞 诇讟注诪讬' 讚拽住讘专 讗讬谉 驻讜转讞讬谉 讘讞专讟讛:



讜讛讬诇讻讱 诇讗 驻转讞讬' 诇讛 讘专讬砖讗 讜诇讗 讘住讬驻讗 讜诇讗 驻转讞讬谞谉 讘讛讚讗 讻爪"诇 驻讬' 讻诇 讗诇讛 诪驻谞讬 砖诪专讗讬谉 诇讜 砖注"讬 谞讚专讜 注砖讛 讗讬住讜专 讜讛诇讻讱 讻砖讗讜诪专 讗讚注转' 讚讛讻讬 诇讗 谞讚专讬 讗讬谞讜 诪转讞专讟 讘讻诇 诇讘 讗诇讗 讻讚讬 砖诇讗 诇讛讞讝讬拽 注爪诪讜 专砖注 讛讜讗 讗讜诪专 讻谉 讜诪讗讬 讚转谞谉 诇拽诪谉 讘驻' 专' 讗诇讬注讝专 讜注讜讚 专' 诪讗讬专 驻讜转讞讬谉 诇讜 诪谉 讛讻转讜讘 讘转讜专讛 讜讗讜诪专 诇讜 讗讬诇讜 讛讬讬转 讬讜讚注 砖讗转讛 注讜讘专 注诇 诇讗 转拽讜诐 讜诇讗 转讟讜专 讜诇讗 转砖谞讗 讗转 讗讞讬讱 讘诇讘讘讱 讻讜' 注讚 讗讬诇讜 讛讬讬转 讬讜讚注 砖讻谉 诇讗 讛讬讬转讬 谞讜讚专 讛"讝 诪讜专转 讛讛讬讗 专"诪 讛讬讗 讜驻诇讬讙讬 专讘谞谉 注讬诇讜讬' 讜讚讬讬拽讗 谞诪讬 讚拽转谞讬 讜注讜讚 讗诪专 专"诪 讚诪砖诪注 讚讻讬 讛讬讻讬 讚讘专讬砖讗 讚讗讬讬专讬 专"诪 讘谞讜讚诇 讜驻诇讬讙讬 专讘谞谉 注讬诇讜讬' 讛诐 讛讻讬 谞诪讬 讛讻讗 驻诇讬讙讬 专讘谞谉 注讬诇讜讬' 讜讛诇讻讛 讻专讘谞谉:





砖讬讟讛 诪拽讜讘爪转

讚专' 讬谞讗讬 专讘讗. 专' 讬谞讗讬 专讘讬讛 讚专' 讬讜讞谞谉 诪拽专讬 讘讗讙讚转讗 专' 讬谞讗讬 专讘讗 讜讛讜讛 专' 讬谞讗讬 讗讞专 讚拽砖讬砖 诪讬谞讬讛 讜诪拽专讬 专' 讬谞讗讬 住讘讗. 砖讬讟讛:  


讚驻转讞讬谉 驻谞拽住讬讱 讜诪诪砖诪砖讬谉 讘注讜讘讚讬讱. 讗讬诇讜 讛讬讬转 讬讜讚注 专讞诪讜专 讛谞讚专 讻讱 砖诪驻谞讬 砖谞讚专转 讘讜 砖驻讜转讞讬谉 讘讬转 讚讬谉 砖诇 诪注诇讛 住驻专 砖诪注砖讬诐 讻转讜讘讬诐 讘讜 讜诪驻砖驻砖讬谉 讘诪注砖讬讱 讜诪讝讻讬专讬谉 注讜谞讜转讬讱 讜注诇 讬讚讬 讛讝讻专转 讛注讜谞讜转 住讜驻讱 诇诇拽讜转. 讗讜 谞讜讻诇 诇驻专砖 讻讬 讛讜讗 谞讚专 砖诇讗 诇讛转注住拽 讘注住拽讬讜 讜讛讬讜 讗讞专讬诐 爪专讬讻讬谉 诇驻转讜讞 驻谞拽住讬讱 诇专讗讜转 砖讟专讬 讛诇讜讗讜转讬讱 讻讚讬 诇转讜讘注谉 讜讗诪专 诇讜 讗讬诇讜 讛讬讬转 讬讜讚注 砖讛讬讝拽 专讗讬讛 讬讙讬注 诇讱 讘讝讛 讛谞讚专 砖讗讞专讬诐 讬爪讟专讻讜 诇专讗讜转 驻谞拽住讬讱 讜砖讟专讬 讛诇讜讗讜转讬讱 讜讻诇 讗砖专 诇讱 诪讬 谞讚专转 讜讗诪专 诇讬讛 诇讗 讜砖专讬讛. 讜诇讛讗讬 驻讬专讜砖讗 诪驻专砖讬谞谉 诪讗讬 拽专讗讛 讚讗讬谉 驻讜转讞讬谉 讘讞专讟讛 讗诇讗 爪专讬讱 诇讘拽专 讘注谞讬谉 谞讚专讬诐. 讜诇驻讬专讜砖 讛专讗砖讜谉 谞驻专砖 诪讗讬 拽专讗讛 砖注讜谞砖 讙讚讜诇 讬砖 讘谞讜讚专 谞讚专 砖诪驻谞讬 讝讛 诪谉 讛砖诪讬诐 诪诪砖诪砖讬谉 讘诪注砖讬讜 讗诐 讛讜讗 讗讚诐 专讗讜讬 诇谞讚讜专 砖讘讜讟讞 讘注爪诪讜 讻诇 讻讱 砖讬拽讬讬诪谞讜 讻讚专讱 砖讗诪专谞讜 砖诇砖讛 讚讘专讬诐 诪讝讻讬专讬谉 注讜谞讜转讬讜 砖诇 讗讚诐: 拽讬专 谞讟讜讬 讜注讬讜谉 转驻诇讛 讜诪讜住专 讚讬谉 注诇 讞讘讬专讜. 讜讛驻讬专讜砖 讛专讗砖讜谉 注讬拽专 讻讬 诇驻讬专讜砖 讛砖谞讬 讗诪讗讬 拽讗诪专 诇讗 驻转讞讬谞谉 讘讛讗讬 诪讛 注讜谞砖 讬砖 讘讜 讚诇讗 谞驻转讞 讘讜 讻诪讜 讘讗讞专讬诐 讛讗诪讜专讬诐 讘砖诪注转讗. 讛专讬"抓 讝"诇: 


讜讗讞专 谞讚专讬诐 诇讘拽专. 讗讬 诇砖诐 砖诪讬诐 谞讚专 讚诪讜转专. 讜讗谞讬 讗讜诪专 讚讗讞专 谞讚专讬诐 诇讘拽专 诇诪注诇讛 讘砖诪讬诐 讗诐 诇讟讜讘讛 谞讚专 讜讗诐 诇讗讜 诪讘拽专讬诐 讗讞专 砖讗专 诪注砖讬讜. 讜讻谉 谞专讗讛 讛驻讬专讜砖 砖讛专讬 注诇 讚驻转讞讬谉 讘驻谞拽住讱 诪讘讬讗讜. 讛专讗"诐 讝"诇. 讜拽讗诪专 转诇诪讜讚讗 讜诇讗 驻转讞讬谞谉 诇讬讛 讘讛讗 讚讗诪专 诇讜 讗讬诇讜 讛讜讬转 讬讚注转 讚驻转讞讬 驻谞拽住讱 砖讗讬谉 诇讱 讗讚诐 砖讗诐 讗转讛 驻讜转讞讜 讚讘专 讝讛 砖诇讗 讬讛讗 诪转讞专讟 讘讜. 讜诇讗 驻转讞讬谞谉 诇讬讛 谞诪讬 讘讛讚讗 讗讞专谞讬讬转讗 讚讗诪专 专讘讛 讘专 讞谞讛 诪讗讬 驻转讞 诇讬讛 专讘谉 讙诪诇讬讗诇 诇讛讛讜讗 住讘讗 讘注讬专讜讘讬谉 讘驻专拽 讛讚专 注诐 讛谞讻专讬. 讻诇 讛讘讜讟讛 诇砖讜谉 诪讘讟讗 讻诇讜诪专 讻诇 讛谞讜讚专 专讗讜讬 诇讚讜拽专讜 讘讞专讘 诪驻谞讬 砖讛谞讚讜专 诪谉 讛讻讻专 砖诇讗 诇讗讜讻诇讜 诪讛 讬注砖讛 讗诐 讗讜讻诇讛 讛专讬 讛讜讗 讘讘诇 讬讞诇 讜讗诐 讗讬谞讜 讗讜讻诇讛 讛专讬 讛讜讗 诪转. 讗诇讗 讬诇讱 讗爪诇 讞讻诐 讜讬转讬专 诇讜. 驻讬专讜砖: 


讜讗讞专 谞讚专讬诐 诇讘拽专. 讻砖谞讜讚专 诪讘拽专讬诐 诪注砖讬讜 讘砖诪讬诐 讜讗讜诪专讬诐 讗诐 诇讗 诪驻谞讬 砖讘讟讜讞 讘讝讻讬讜转讬讜 砖诇讗 讬讻砖诇 讘谞讚专讜 诇讗 讛讜讛 谞讜讚专 讜诪注转讛 谞注讬讬谉 讘诪注砖讬讜. 讜讻谉 诇讗 讬驻转讞 讛讞讻诐 诇谞讜讚专 讻讛讗 讚专' 谞转谉 砖讗诪专 诇讜 讗讬诇讜 讛讬讬转 讬讜讚注 砖讛谞讜讚专 谞讚专 讞诪讜专 讻诇 讻讱 讚讞砖讬讘 讻讗讬诇讜 讘谞讛 讘诪讛 讘砖注转 讗讬住讜专 讛讘诪讜转 讜讛诪拽讬讬诐 讻讗诇讜 诪拽专讬讘 注诇讬讛 拽专讘谉 诪讬 谞讚专转. 讜讚诪讛讜 诇讚讘专 讝讛 讻讬 讛谞讜讚专 讗讬谞讜 注讜砖讛 注讘讬专讛 讗诇讗 诪驻谞讬 砖住讜驻讜 诇讬讻砖诇 讘谞讚专讜 讜讚诪讛讜 诇注讜砖讛 讘诪讛 讘砖注转 讗讬住讜专 讛讘诪讜转 讻讬 讛注讜砖讛 讗讜转讛 讗讬谞讜 注讜砖讛 注讘讬专讛 讗诇讗 诪驻谞讬 砖住讜驻讜 诇讛拽专讬讘 注诇讬讛 拽专讘谉 讗讜 诇讛拽讟讬专. 讘专讬砖讗 讚讛讗讬 讘专讬讬转讗 讚专' 谞转谉 驻转讞讬谞谉 (讚诇讗讞专) 讗诪专 讛诪讙讬讛 爪专讬讱 诇讛讬讜转: 讚诇讗 讛讜讬 驻讜专注谞讜转 讬转讬专讗 讻诇 讻讱. 讘住讜祝 讛讘专讬讬转讗 砖讛注讜谞砖 讞诪讜专 诇讗 驻转讞讬谞谉 讘讬讛 诇讚注转 专讘讗. 讜讬砖 诪讬 砖驻讬专砖 讘专讬砖讗 驻转讞讬谞谉 讻砖讘讗 诇驻谞讬谞讜 讘转讞诇讛 诇砖讗讜诇 注诇 谞讚专讜 驻转讞讬谞谉 诇讬讛 讻专讘谉 讙诪诇讬讗诇 讗讜 讻专' 谞转谉 讜讗讜诪专讬诐 诇讜 讗讬诇讜 讛讬讬转 讬讜讚注 砖讻讱 讜讻讬 讛讬讬转 谞讜讚专. 讜讗诐 讗诪专 讛谉 诇讚注转 讗讘讬讬 驻转讞讬谞谉 讘讗讞专转 砖讗诐 讗诪专 讛谉 注诇 讛讗 讚专讘谉 讙诪诇讬讗诇 驻转讞讬谞谉 诇讬讛 注诇 讛讗 讚专' 谞转谉. 讜诇讚讘专讬 专讘讗 诇讗 驻转讞讬谞谉 讚讻讬讜谉 讚讞诪讜专 驻转讞讜 讚讗诪专 讛谉 注诇 驻转讞 专讗砖讜谉 诇讗 谞驻转讞 注讜讚 讘讚讘专 (讗住讜专) (讗诪专 讛诪讙讬讛 谞专讗讛 诇讬 讚爪专讬讱 诇讛讬讜转: 讗讞专. 讜讝讛 讛驻讬专讜砖 讗讬谞讜 谞讻讜谉 讘注讬谞讬 讻诇诇 讚诇讗 讛讜讛 诇讬讛 诇诪讬诪专 专讬砖讗 讜住讬驻讗 讗诇讗 讘专讬砖讗 讜讘住讬驻讗 讗讜 讘专讗砖讜谞讛 讜讘讗讞专讜谞讛. 讜诪讚拽讗诪专 专讬砖讗 讜住讬驻讗 诪砖诪注 讚讗讘专讬讬转讗 拽讗讬. 讛专讬"抓 讝"诇: 
讘谞讛 讘诪讛. 讬诇驻讬 讻讬 转讞讚诇 诪谉 讞讚诇讜 诇讻诐 诪谉 讛讗讚诐 讻讬 讘诪讛 谞讞砖讘 讛讜讗 讜讚专砖讬谞谉 讘讘专讻讜转 讗诇 转拽专讬 讘诪讛 讘住讙讜"诇 讗诇讗 讘诪讛 讘拽诪"抓: 


讗祝 讗谞谉 谞诪讬 转谞讬谞讗 讘谞讚专讬 讻砖专讬诐. 讻讚诪驻专砖 讛转诇诪讜讚 驻专拽 拽诪讗 讗诇诪讗 谞拽专讗 专砖注. 讻诇 讛谞讬 谞讚专讬诐 讚讗住讬专讬 讛讬讬谞讜 讚谞讜讚专 讘拽专讘谉 讚讗转讬 诇讬讚讬 拽专讘谉 讗讜 谞讜讚专 注诇 讻注住讜. 讗讘诇 谞讜讚专 诇注砖讜转 诪爪讜讛 讘讛讛讜讗 讗诪专讬谞谉 谞讚专讬诐 住讬讬讙 诇驻专讬砖讜转. 讛专讗"诐 讝"诇: 


讗祝 注诇 驻讬 砖诪拽讬讬诪讜 谞拽专讗 专砖注. 讻讬 讻诇 讛注讜讘专 注诇 讚讘专讬 讞讻诪讬诐 砖讗诪专讜 砖讗讬谉 诇谞讚讜专 讻诇诇 谞拽专讗 专砖注. 诪讗讬 拽专讗讛 讚诪拽专讬 专砖注 讚讻转讬讘 讜讻讬 转讞讚诇 诇谞讚讜专 诇讗 讬讛讬讛 讘讱 讞讟讗 讛讗 讗诐 诇讗 转讞讚诇 讬讛讬讛 讘讱 讞讟讗 讜讗讙讘 讛讛讜讗 讞讟讗 诪拽专讬 专砖注. 讜讬诇讬祝 讞讚讬诇讗 讞讚讬诇讗 诪讛 诇讛诇谉 讘专砖注讬诐 讛讻转讜讘 诪讚讘专 讗祝 讻讗谉 讘专砖注讬诐. 讛专讬"抓 讝"诇: 


讻诇 诪讬谞讬 讙讬讛谞诐 砖讜诇讟讬谉 讘讜 讻诇讜诪专 谞讚讬讚讜谉 讗诪专 讛诪讙讬讛 讗讜诇讬 爪专讬讱 诇讛讬讜转: 讬住讜专讬谉. 讜诇讗 注讜讚 讗诇讗 讚讗驻讬诇讜 讘讞讬讬讜 转讞转讜谞讬讜转 砖讜诇讟讜转 讘讜. 讞讜诇讬 砖讬砖 诇讜 诇讗讚诐 讘转讜讱 谞拽讘讬讜 砖拽讜专讬谉 驻讬"拽. 驻讬专讜砖: 


讻诇 讛讻讜注住 讻诇 诪讬谞讬 讙讛讬谞诐 砖讜诇讟讬诐 讘讜. 诪砖讜诐 讚讗讬讬专讬 (讘谞讚专讬) 讘谞讜讚专讬诐 砖讛谉 专砖注讬诐 诪砖讜诐 讚讻诇 讛谞讜讚专讬诐 注诇 讬讚讬 讻注住 讛诐 谞讜讚专讬诐 拽转谞讬 谞诪讬 诇讛讗. 讻诇 诪讬谞讬 讙讛讬谞诐. 讬砖 诇驻专砖 讙讛讬谞诐 诪诪砖 讻讚诪讬讬转讬 拽专讗 讚诪砖转注讬 讘讙讛讬谞诐. 讗讜 谞讜讻诇 诇驻专砖 讻讬 诪讬谞讬 讙讛讬谞诐 专诪讝 诇转讞诇讜讗讬诐 讛讘讗讬诐 注诇 讛讗讚诐 砖讛诐 讙讬讛谞诐 诇讜 讻讬 讛注讜谞砖 讻谞讜讛讜 讞讻诪讬诐 讙讛讬谞诐. 讜讛砖转讗 讬转讬讬砖讘 诇砖讜谉 诪讬谞讬 讚诇驻讬专讜砖 讛专讗砖讜谉 诇讗 讛讜讛 诇讬讛 诇诪讬诪专 讗诇讗 讙讛讬谞诐 诇讘讚. 讜讛住专 讻注住 诪诇讘讱 讜注诇 讬讚讬 讻讱 转注讘讬专 专注讛 诪讘砖专讱. 讜讙诐 专砖注 讘讗 诇讛讬讜转 注转讬讚 诇讬讜诐 专注讛 讚讝讛 讙讛讬谞诐 砖讛专砖注讬诐 谞讚讜谞讬诐 讘讜. 讜诇讗 注讜讚 讗诇讗 砖讛转讞转讜谞讬转 砖讜诇讟讬谉 讘讜 讻讬 注诇 讬讚讬 讻注住 讛讞讜诐 讛讟讘注讬 诪转讙讘专 讜砖讜专祝 讛诪讗讻诇 讜讗讬谞讜 谞注讻诇 注讬讻讜诇 讛专讗讜讬 讜诪转讜讱 砖讛诪讜转专 讛讜讗 砖讜专祝 讗讬谞讜 讬讻讜诇 诇爪讗转 诪讛专讛 诪谉 讛讙讜祝 讜讘讗 诇讬讚讬 转讞转讜谞讬讜转. 诇讘 专讙讝. 讻诇讜诪专 讻诇 诪讬 砖讬砖 诇讜 诇讘 专讙讝 专讗讜讬 砖讬讛讬讛 诇讜 讻诇讬讜谉 注讬谞讬诐 讜讚讗讘讜谉 谞驻砖 讻讬 注诇 讚专讱 讛讟讘注 讛转讞转讜谞讬讜转 讙讜专诪讜转 砖转讬讛诐: 


讞讝拽转讬 讬讚讬 注讜讘专讬 注讘讬专讛. 讛讜讗 砖讗诇 诇专' 讬讜讞谞谉 专讘讜 讗诐 讛讜讛 讗讬住讜专讗 讘讚讘专 讻砖讞讝拽 讬讚讬 注讜讘专讬 注讘讬专讛 讻砖讗诪专 诇讜 诇拽专讘 诪讬转转讜 讚谞讛讬 谞诪讬 砖诇讗 讛讬讛 讬讻讜诇 诇讛讞讬讜转 诪讞诪转 诪讻讛 专讗砖讜谞讛 诪讻诇 诪拽讜诐 注讻砖讜 注诇 驻讬讜 拽专讘 诪讬转转讜. 讜诇讻讗讜专讛 谞专讗讛 砖讗讜转诐 讞讜讝讗讬 讬讛讜讚讬诐 讛讬讜 讚讗诐 讛讬讜 讙讜讬诐 诪讛 注讘讬专讛 讬砖 讻讗谉 砖讛讬讛 注讜诇讗 讚讜讗讙 注诇讬讛. 讜讛砖讬讘 专' 讬讜讞谞谉 讚讗讬谉 注讘讬专讛 诪讗讞专 砖注砖讛 讘讜 讻谉 诇讛爪讬诇 谞驻砖讜 砖讗诐 诇讗 讛讬讛 诪讜讚讛 诇讜 讛讬讛 讛讜专讙讜 讙诐 讻谉. 讜讛讬讛 转诪讬讛 专' 讬讜讞谞谉 注诇讬讜 讚注讜诇讗 讗讬讱 讛讬讛 诪驻讞讚 诪诪谞讜 诪讗讞专 砖谞讻谞住 讘讙讘讜诇 讗专抓 讬砖专讗诇 砖讛讜爪专讱 诇讛讞谞讬驻讜 讜诇住讬讬注 讬讚讬 注讜讘专讬 注讘讬专讛. 讜诪讝讛 谞专讗讛 拽爪转 砖讙讜讬诐 讛讬讜 诪讚拽讗 诪转诪讛 专' 讬讜讞谞谉 注诇 讗砖专 讛讬讛 注讜诇讗 诪驻讞讚 诪谉 讛讙讜讬诐. 讛专讬"抓 讝"诇. 讜讝"诇 讛专讗"诐 讝"诇: 转专讬 讘谞讬 讞讜讝讗讬 讬砖专讗诇讬诐 讛讬讜 砖讞讟讬讛 诇讞讘专讬讛 讜讻讜'. 讜讬砖 诪驻专砖讬诐 讙讜讬诐 讛讬讜 讜讗祝 注诇 驻讬 讻谉 讛讬讛 讬专讗 注讜诇讗 砖诪讗 讞讬讝拽 讬讚 注讜讘专讬 注讘讬专讛 砖讘谞讬 谞讞 诪爪讜讜讬谉 注诇 砖驻讬讻讜转 讚诪讬诐. 讜转诪讬讛 讛讬讛 专' 讬讜讞谞谉 注诇 诇讘讘讜 砖诇 注讜诇讗 讛讬讗讱 谞转驻讞讚. 讜讗讬谞讜 谞专讗讛 砖讗祝 讘讗专抓 讬砖专讗诇 讻诪讛 驻注诪讬诐 谞转驻讞讚讜 诪讬砖专讗诇. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘专砖"讬 驻讜转讞讬谉 讗讬 诇讗 讛住"讚 讚讛讜讛 讘讗专抓 讬砖专讗诇 讻爪"诇:


讘专讗"砖 诇讘讟讗 讘砖驻转讬诐 讛住"讚 注诇讬讜 讙讬讛谞诐 讛住"讚 砖诇讜诪讚讬谉 讛住"讚 讻爪"诇:


讘专"谉 讻讚讗"诇 专讘讬 讬谞讗讬 讛住"讚 讗讬讛讜 讗诪讗讬 讚讗住专 讻讜' 讻爪"诇:





诪讛专砖"讗 - 讞讬讚讜砖讬 讗讙讚讜转

讗诇讜 讛讜讛 讬讚注转 讚驻转讞讬谉 驻谞拽住讱 讻讜'. 讘讗讘讜转 砖谞讬谞讜 讛驻谞拽住 驻转讜讞 讜讛讬讚 讻讜' 讛讬讬谞讜 诇讙讘讬 砖讻讘专 讞讟讗讜 讻诪"砖 诇注讬诇 诪讬谞讬讛 讛讻诇 谞转讜谉 讘注专讘讜谉 讻讜' 讜讛讻讗 讛"拽 诇讙讘讬 诪讬 砖讻讘专 讛讬讛 爪讚讬拽 注"讬 谞讚专 砖谞讚专 讝讛 讛讜讗 转讞诇转 讞讟讗讜 诇驻转讜讞 讘注讘讬专讛 讝讜 讗转 驻谞拽住讜 讜诪诪砖诪砖讬谉 讻讜' 讜拽"诇:


驻转讞 诇讬' 专"讙 讻讜' 讬砖 讘讜讟讛 讻诪拽讚专讜转 讻讜' 讻诇 讛讘讜讟讛 讻讜'. 诪诇转 讘讜讟讛 诇讗 诪爪讬谞讜 讘诪拽专讗 讗诇讗 诇讙讘讬 谞讚专 讜砖讘讜注讛 讻诪讜 诇讘讟讗 讘砖驻转讬诐 诪讘讟讗 砖驻转讬讛 讜讬讘讟讗 讘砖驻转讬讜 讙诐 讗爪诇 砖驻讛 诇驻讬 砖讚讬讘讜专 讛讞讬爪讜谞讬 谞拽专讗 注"砖 讛砖驻转讬诐 砖谞讚讘专 讘诇讗 讻讜讜谞转 讛诇讘 讚讛讬讬谞讜 谞讚专 讜砖讘讜注讛 砖讛讬讜诐 谞讚专 讜诇诪讞专 诪转讞专讟 讻诪"砖 讘砖诪注转讬谉 诇讘 讝讛 注诇讱 讜讝"砖 讻诇 讛讘讜讟讛 讘谞讚专 讜砖讘讜注讛 专讗讜讬 诇讚讜拽专讜 讻讬 讛讬讗 讘讜讚讗讬 讘诇讗 诇讘 讜讻讜讜谞讛 讜诇砖讜谉 讞讻诪讬诐 砖讛讜讗 讚讬讘讜专 讛驻谞讬诪讬 讘讻讜讜谞转 讛诇讘 谞拽专讗 注"砖 讛诇砖讜谉 讛讜讗 诪专驻讗 诇诪爪讜讗 诇讜 驻转讞 讜讞专讟讛 讻讻诇 讛谞讱 讚砖诪注转讬谉 讜拽"诇:


讛谞讜讚专 讻讗讬诇讜 讘谞讛 讘诪讛 讻讜'. 诪讘讜讗专 讘讞讬讚讜砖讬谞讜 讘讬讘诪讜转 驻' 讘"砖:


讜讻转讬讘 讛转诐 砖诐 专砖注讬诐 讞讚诇讜 专讜讙讝 谞专讗讛 诇驻专砖 讚讛讛讜讗 拽专讗 诪讛讱 讙"砖 讙讜驻讬讛 讬转驻专砖 诇注谞讬谉 谞讚专讬诐 讚专讜讘 谞讚专讬诐 讛诪讚讬专 讞讘讬专讜 砖诇讗 讬讛谞讛 讞讘讬专讜 诪诪谞讜 讗讜 讙诐 讛讜讗 诪讞讘讬专讜 讘讗 诪转讜讱 专讜讙讝 讜讻注住 砖讬砖 诇讜 注诐 讞讘讬专讜 讻讛讱 讚诇注讬诇 讗讬诇讜 诇讗 诪专讙讝讬谉 诇讬 讻讜' 讜讛讬讗 讜讚讗讬 诪讚转 专砖注讬诐 讗讜 诪讚转 住讚讜诐 讛讬讗 砖谞拽专讗讜 讙"讻 专砖注讬诐 讻诪讗诪专诐 讘讗讘讜转 讛讗讜诪专 砖诇讬 砖诇讬 讜砖诇讱 砖诇讱 讝讜 诪讚转 住讚讜诐 砖诇讱 砖诇讬 讜砖诇讬 砖诇讬 专砖注 讜讝"砖 讻讬 砖诐 讘诪讬转转诐 讞讚诇讜 讛专砖注讬诐 诪专讜讙讝 讜讻注住 诇讛讚讬专 讗转 讞讘专讜 砖诇讗 讬讛谞讜 讝讛 诪讝讛 讜诇讝讛 拽讗诪专 讻谞讚专讬 讻砖专讬诐 诇讗 讗诪专 讻诇讜诐 砖讗讬谉 讝讛 诪讚转诐 讗诇讗 诪讚转诐 砖诇讬 砖诇讱 讜砖诇讱 砖诇讱 讜讚讜"拽:


讻诇 讛讻讜注住 讻诇 诪讬谞讬 讙讬讛谞诐 砖讜诇讟讬谉 讘讜. 注讬' 讘专讗"砖 讜讘专"谉 讜注讜讚 谞专讗讛 诇讚拽讚拽 诪诇砖讜谉 讻诇 诪讬谞讬 讻讜' 讚诪讬谞讬 讗砖 砖诇 讙讬讛谞诐 诪专转讞讬 讘讬讛 讻讬 讛讻注住 诪转讜诇讚讜转 讗砖 讜诇讻讱 谞拽专讗转 讞讬诪讛 讜讘转"讞 讗诪专讜 讗讜专讬讬转讗 讛讜讗 讚诪专转讞讗 讘讬讛 砖谞讗诪专 讛诇讗 讻讛 讚讘专讬 讻讗砖 讙讜':


讜讗讬谉 专注讛 讗诇讗 讙讬讛谞诐 砖谞讗诪专 讻诇 驻注诇 讙讜' 讜讙诐 专砖注 诇讬讜诐 专注讛 讻讜'. 注"驻 诪"砖 讘驻"拽 讚讘"讘 砖讗诪专 讗讬讜讘 讘专讗转 爪讚讬拽讬诐 讘专讗转 讙"注 讘专讗转 专砖注讬诐 讘专讗转 讙讬讛谞诐 讻讜' 砖讛专讛专 讗讞专 讘专讬讗转讜 砖诇 讛拽讘"讛 讚诇讗 讛"诇 诇讘专讜讗 讛专砖注讬诐 讜诇注讜诪转 讝讛 讛讙讬讛谞诐 讜诇讘讟诇 讚注转讜 讗诪专 砖诇诪讛 讻诇 驻注诇 讛' 诇诪注谞讛讜 诇讛讜讚讬注 讙讚讜诇转讜 讜讙诐 讛专砖注 诇讬讜诐 专注讛 砖讛讜讗 讙讬讛谞诐 驻注诇 诇诪注谞讛讜 诇讛讜讚讬注 讙讚讜诇转 诪砖驻讟讜 砖讻诇 讝讛 拽讬诇讜住讜 讻诪驻讜专砖 讘讗讙讚转 诪砖诇讬 讜讚讜"拽:


讜谞转谉 讛' 诇讱 砖诐 诇讘 专讙讝 讜讻诇讬讜谉 讙讜' 讗讬讝讛 讚讘专 砖诪讻诇讛 讻讜'. 诪砖讜诐 讚诇驻讜诐 专讬讛讟讗 诇讘 专讙讝 讗讬谉 讝讛 诪谉 讛拽诇诇讜转 讗讘诇 讛专讜讙讝 讜讛讻注住 诪诪讚讜转 讛专注讜转 讛讜讗 讜注"讻 讗诪专 讚讛"拽 讚诪转讜讱 诇讘 专讙讝 砖讬转谉 诇讱 讬讘讗 诇讱 拽诇诇讛 讝讜 砖讛讬讗 讻诇讬讜谉 注讬谞讬诐 讙讜' 讜讗讬讝讛讜 讚讘专 讻讜' 讜拽"诇:


讜谞转谉 讛' 诇讱 砖诐 诇讘 专讙讝 讘讘讘诇 讻转讬讘 讻讜'. 讻讬 讛讬爪讛"专 砖讜诇讟 讘讞"诇 讬讜转专 诪讘讗"讬 讜讛讻注住 讛讜讗 诪诪讚讜转 讛讬爪讛"专 讜讝讜 讻讜讜谞转 讛讻转讜讘 讻讬 讬讚注转讬 讗转 讬爪专讜 讗砖专 讛讜讗 注讜砖讛 讛讬讜诐 讘讟专诐 讗讘讬讗谞讜 讗诇 讛讗专抓 讙讜' 专"诇 讗讞专 砖讬讚注转讬 讗转 讬爪专讜 讗砖专 砖讜诇讟 讘讜 讜讛讜讗 注讜砖讛 讛讬讜诐 讘诪讚讘专 讘讟专诐 讗讘讬讗谞讜 讙讜' 讜讗讬谉 诇讬 诇注谞讜砖 讗讜转诐 讻"讻 讗讘诇 讘讘讜讗诐 诇讗"讬 讗诐 讬注砖讜 注讜讚 专注讜转 讻讝讗转 专讗讜讬 诇注谞讜砖 讬讜转专 讗讞专 讗砖专 砖讗讬谉 讛讬爪专 砖讜诇讟 讘讛诐 讻"讻 讘讗"讬 讜拽"诇:





专砖"砖

讙诪专讗 讗讬诇讜 讛讜讛 讬讚注转 讚驻转讞讬谉 驻谞拽住讱 讻讜' 诪讬 谞讚专转 讗诪专 诇讬讛 诇讗. 讻爪"诇:



专"谉 讚"讛 讜诇讗 驻转讞讬谉. 讗讬谉 驻讜转讞讬谉 讻讜' 砖讗"专 讘专 讘专 讞谞讛. 讻爪"诇:



专"谉 讚"讛 讛讛讜讗 砖注转讗. 讜注讛"讬 诇讗 谞转拽讚砖 讻讜'. 注诪砖"讻 讘诪"专 讘诪讚讘专 驻"讝 讗讜转 讬讞:





讛讙讛讜转 讬注讘"抓

讙诪' 讗"诇 谞驻砖讱 讛爪诇转. 谞"讘 讜诪讗讬 讚注讘讚 注讘讚 讜讙讚讜诇讛 诪讝讜 诪爪讬谞讜 砖讬诇讛讬 驻"拽 讘讙讬讟讬谉 [讚祝 讬讚 注状讘] 讘注讜讘讚讗 讚专讚讘"讬 讜专讬讘"讻:





讘谉 讬讛讜讬讚注

讗执诇旨讜旨 讛植讜指转 讬指讚址注职转旨职 讚旨职驻址转职讞执讬谉 驻旨执谞职拽指住指讱职 讜旨诪职诪址砖讈职诪职砖讈执讬谉 讘旨职注讜旨讘职讚指讱职, 诪执讬 谞指讚址专职转旨职?. 诪拽砖讬诐 讜讛讗 转谞谉 讘讗讘讜转 (诪砖谞讛 讗讘讜转 讙, 讟讝) '讜讛驻谞拽住 驻转讜讞' 讚诪砖诪注 驻转讜讞 转讚讬专?
讜谞专讗讛 诇讬 讘住"讚 讚讬砖 砖谞讬 诪讬谞讬 驻谞拽住讬诐, 讗讞讚 讻诇诇讬 砖讻转讜讘 讘讜 讻诇 讝讻讬讜转 讜注讜谞讜转 砖诇 讻诇 讬砖专讗诇 讚注诇 讝讛 讗诪专讜 (拽讚讜砖讬谉 讚祝 诪:) 诇注讜诇诐 讬专讗讛 讗讚诐 讻诇 讛注讜诇诐 讻讜诇讜 讞爪讬讜 讞讬讬讘 讜讞爪讬讜 讝讻讗讬, 注砖讛 诪爪讜讛 讗讞转 讛讻专讬注 注爪诪讜 讜讻诇 讛注讜诇诐 诇讻祝 讝讻讜转 讜讻讜' 砖讘讝讛 讛驻谞拽住 讻转讜讘 注讜谞讜转 砖诇 专讘讬诐 讛讻诇讜诇讬诐 讜砖讬讬讻讬诐 讘讻诇 讬砖专讗诇 讜讝讛 讛驻谞拽住 诪讜讻专讞 砖讬讛讬讛 驻转讜讞 转诪讬讚 讚讗讬谉 诇讱 专讙注 砖诇讗 讬讛讬讛 谞讻转讘 讘讜 讝讻讜转 讗讜 讞讜讘讛 砖讗诐 讗诇讜 讬砖谞讬诐 讜讘讟诇讬诐 讗诇讜 谞注讜专讬诐 讜注讜砖讬诐.
讗讱 讬砖 诪讬谉 驻谞拽住 讗讞专 砖讛讜讗 驻专讟讬 砖讬砖 诇讻诇 讗讚诐 讜讗讚诐 驻谞拽住 诪讬讜讞讚 讜驻专讟讬 诇讜 诇砖诪讜 砖讻转讜讘 讘讜 诪注砖讬讜 讛驻专讟讬讬诐 讛谞讛 讝讛 驻注诐 驻转讜讞 驻注诐 住讙讜专 讻讬 讛讗讚诐 驻注诪讬诐 谞注讜专 讜注讜住拽 讛谉 讘讟讜讘 讛谉 诇讛驻讱 驻注诐 讬砖谉 讜驻注诐 讘讟诇 诪讝讛 讜诪讝讛 讜讻讗谉 讗讜诪专讬诐 诇讜 注诇 讛驻谞拽住 讛驻专讟讬 砖诇讜.



讻旨指诇 讛址讘旨讜止讟侄讛, 专指讗讜旨讬 诇职讚指拽职专讜止 讘旨职讞侄专侄讘, 讗侄诇旨指讗 砖讈侄诇旨职砖讈讜止谉 讞植讻指诪执讬诐 诪址专职驻旨值讗 (诪砖诇讬 讬讘, 讬讞). 拽砖讗 讻讬讜谉 讚讗诪专 专指讗讜旨讬 诇职讚指拽职专讜止 讗诐 讻谉 诇讗 谞注砖讬转 讛讞讘讜专讛 注讚讬讬谉, 讜讗讬讱 讗讜诪专 诇旨职砖讈讜止谉 讞植讻指诪执讬诐 诪址专职驻旨值讗 讚诇砖讜谉 专驻讜讗讛 讬驻讜诇 讘讛讬讻讗 讚讗讬讻讗 讞讘讜专讛 讻讘专?
讜谞专讗讛 诇讬 讘住"讚 注诇 驻讬 诪讛 砖讘讬讗专转讬 讘住"讚 讘驻住讜拽 (诪砖诇讬 诇, 讻讗) 转址旨讞址转 砖指讈诇讜止砖讈 专指讙职讝指讛 讗侄专侄抓 讚讗诪专讜 专讝"诇 (砖讘讜注讜转 诇讜:) 讛注讜诇诐 谞讝讚注讝注 讘砖讘讬诇 注讜谉 讛砖讘讜注讛 讻砖讗诪专 讛砖诐 讬转讘专讱 诇止讗 转执砖指旨讉讗 (砖诪讜转 讻, 讜) 讜讛谞讛 讛砖讘讜注讛 讛讬讗 讘驻讛 讜讗祝 注诇 驻讬 砖讘驻讛 讬砖 讞诪砖讛 诪讜爪讗讜转 讛谞讛 讛砖转讬诐 砖讛诐 讞讬讱 讜讙专讜谉 讗讬谞诐 谞讬讻专讬诐 讜讙诐 讗讬谞诐 诪转谞讜注注讬诐 讘讚讬讘讜专 讜专拽 讛砖诇砖 砖讛诐 诇砖讜谉 讜砖讬谞讬诐 讜砖驻转讬诐 讛诐 谞讬讻专讬诐 讜谞专讗讬谉 讜讙诐 讛诐 诪转谞讜注注讬谉 讜讗诇讜 专讗砖讬 转讬讘讜转 砖诇讛诐 '砖诇砖' 砖讛讜讗 专讗砖讬 转讬讘讜转 砖讬谞讬诐 诇砖讜谉 砖驻转讬诐 讜诇讝讛 讗诪专 转址旨讞址转 砖指讈诇讜止砖讈 砖讘讛诐 谞注砖讛 讚讘讜专 讛砖讘讜注讛 专指讙职讝指讛 讗侄专侄抓 讻砖讗诪专 诇止讗 转执砖指旨讉讗.
讜讛谞讛 砖诇砖讛 讗诇讜 讻诇 讗讞讚 讛讜讗 讞诇拽 讗讞讚 诪谉 讛驻讛 讜砖诇砖转诐 谞拽专讗讬诐 讘砖诐 驻讛 讜谞专诪讝讬诐 讘讗讜转 驻' 砖诇 讗诇驻讗 讘讬转讗 讜讛谞讛 砖诇砖讛 驻注诪讬诐 驻' 讛讬讗 诪住驻专 诪专 [240] 诇讻谉 讛谞砖讘注 讘讛诐 讘砖拽专 诪讘讬讗 诪专 诇注讜诇诐.
讙诐 谞讜讚注 注诇 讬讚讬 讛谞讚专讬诐 砖诇 砖讜讗 诪讘讬讗讬谉 讗祝 诇注讜诇诐 讜讛讬讬谞讜 讻讬 讛谞讚专讬诐 讛诐 讘讘讬谞讛 讜讬讚讜注 讻讬 讗诇祝 讛讜讗 住讜讚 讘讬谞讛 讻诪讜 砖讗诪专讜 (砖讘转 拽讚.) '讗诇祝 讞讻诪讛, 讗诇祝 讘讬谞讛' 讜诇讻谉 讛讻讜讜谞讛 专指讗讜旨讬 诇职讚指拽职专讜止 讘旨职'讞侄专侄讘' [210] 砖讛讜讗 诪住驻专 注砖专讛 驻注诪讬诐 讗讛讬志讛 [21脳10=210] 砖讛诐 讘讘讬谞讛 讜讛驻讜讙诐 讘谞讚专 诪讘讬讗 讗祝 诇注讜诇诐 砖诪住诇拽 讗讜转 诇' 诪谉 讗诇祝 讜讬砖讗专 讗祝!
讜诇讝讛 讗诪专 讻旨指诇 讛址讘旨讜止讟侄讛 专指讗讜旨讬 诇职讚指拽职专讜止 讘旨职讞侄专侄讘 砖讛讜讗 驻讜讙诐 讘讘讬谞讛, 讗讱 诇旨职砖讈讜止谉 讞植讻指诪执讬诐 砖转讬拽谞讜 讛转专讛 诇注拽讜专 讛谞讚专 诪注讬拽专讜 注讜砖讛 诪址专职驻旨值讗 砖诪爪讟专祝 讗讜转讬讜转 诪专 砖讛诐 讙' 驻注诪讬诐 驻' 讻谞讙讚 诇砖讜谉 讜砖讬谞讬诐 讜砖驻转讬诐 注诐 讗讜转讬讜转 驻志讗 砖讛诐 讗讜转讬讜转 讗祝 讗砖专 讛讘讬讗讜 诇注讜诇诐 讜讬讛讬讛 讘讛诐 爪讬专讜祝 诪址专职驻旨值讗 讜讻诪讜 砖谞讗诪专 讜旨诪执诪址旨讻旨讜止转址讬执讱职 讗侄专职驻指旨讗值讱职 (讬专诪讬讛 诇, 讬讝) 砖转转讛驻讱 讛拽诇诇讛 诇讘专讻讛.
讗讜 讬讜讘谉 讗讜诪专讜 讬讚拽专 讘讞专讘 注诇 讚专讱 诪讛 砖讗诪专 讛讻转讜讘 讘指旨讝 诇职讚指讘指专 讬值讞指讘侄诇 诇讜止 (诪砖诇讬 讬讙, 讬讙) 讚讝讛 讛谞讜讚专 讛讜讗 讘讝 诇讚讘专 砖讗讬谞讜 讞讜砖砖 讗诇讬讜 讻讬 讞讜砖讘 讘讚注转讜 讘诪讛 谞讞砖讘 讛讚讬讘讜专 砖爪专讬讱 讗谞讬 诇讛讝讛专 讘讜 讜诇讞讜砖 讗诇讬讜? 讜诇讻谉 专讗讜讬 诇讚拽专讜 讘讞专讘! 讻讬 讚讘讜专 [212] 注讜诇讛 诪住驻专 讘讞专讘 [212].
讜注讜讚 谞专讗讛 诇讬 砖专诪讝 讘讝讛 注诇 讞专讘 讗砖专 讘讬讟讜诇 砖诇讜 讛讜讗 讘讚讬讘讜专 砖诇 转讜专讛 讜讝讛 讛讻讜讜谞讛 讚讻转讬讘 讛址拽止旨诇 拽讜止诇 讬址注植拽止讘 讜讗讝 讗讬谉 讛址讬指旨讚址讬执诐 讬职讚值讬 注值砖指讉讜 (讘专讗砖讬转 讻讝, 讻讘) 讜讻讞 讬讚讬 注砖讜 讛讜讗 讛讞专讘 讚讻转讬讘 讜职注址诇 讞址专职讘职旨讱指 转执讞职讬侄讛 (讘专讗砖讬转 讻讝, 诪) 讜讗诐 讻谉 讝讛 讛谞讜讚专 讚讗讬谞讜 讞讜砖砖 诇讚讘讜专 诪诪讬诇讗 诪讝诇讝诇 讘讚讘讜专 砖诇 转讜专讛 讛诪讘讟诇 讻讞 讛讞专讘 砖诇 注砖讜 诇讻讱 专讗讜讬 诇讚拽专讜 讘讞专讘 砖诇 注砖讜!



讻旨指诇 讛址讻旨讜止注值住, 讻旨指诇 诪执讬谞值讬 讙旨值讬讛执谞旨止诐 砖讈讜止诇职讟执讬谉 讘旨讜止. 讬砖 诇讛拽砖讜转 诪讛 讛诐 诪讬谞讬 讙讬讛谞诐? 讜谞专讗讛 诇讬 讘住"讚 讬砖 讙讬讛谞诐 砖诇 讗砖 讜讬砖 讙讬讛谞诐 砖诇 讘专讚 讜讬砖 讙讬讛谞诐 砖诇 注砖谉 讘诇讘讚 讜讛讻讜注住 谞专讗讬谉 讘讜 讙' 诪专讗讜转 讗诇讜, 讬砖 讻讜注住 谞专讗讬谉 驻谞讬讜 讗讚讜诪讬诐 讜讬砖 讬转讞讜讜专讜 驻谞讬讜 谞诪爪讗 讬砖 讙讜讜谉 讗砖 砖讛讜讗 讗讚讜诐 讜讬砖 讙讜讜谉 讘专讚 砖讛讜讗 诇讘谉 讜讬砖 讻讜注住 谞讜驻讞 讛讘诇 讜专讜讞 讞讝拽 讜讛专讬 讝讛 讻谞讙讚 讙讬讛谞诐 砖诇 注砖谉.
讜注讜讚 谞专讗讛 诇讬 讬砖 讙讬讛谞诐 讘讞讬讬诐 讜讛诐 讬住讜专讬谉 砖讚讜诪讬谉 诇讙讬讛谞诐 讻诪讜 砖讗诪专讜 专讝"诇 (注讬专讜讘讬谉 诪讗:) 砖诇砖讛 讗讬谉 专讜讗讬谉 驻谞讬 讙讬讛谞诐 讚拽讚讜拽讬 注谞讬讜转 讜讞讜诇讬 诪注讬诐 讜讛专砖讜转 讚讛讬讬谞讜 砖讬砖 诇讜 谞讜砖讬诐 砖转讜讘注讬诐 讗讜转讜 讜讬砖 讗讜诪专讬诐 讙诐 诪讬 砖讬砖 诇讜 讗砖讛 专注讛 讜讻讬讜谉 讚讗诇讜 谞爪讜诇讬谉 诪谉 讙讛讬谞诐 砖诪注 诪讬谞讛 讚讬住讜专讬谉 讗诇讜 讛诐 讚讜诪讬谉 诇讙讬讛谞诐 讜讝讛 讛讻讜注住 专讗讜讬 砖讻诇 讗诇讜 讛讬住讜专讬谉 砖讚讜诪讬谉 诇讙讬讛谞诐 讬砖诇讟讜 讘讜.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗"诇 谞驻砖讱 讛爪诇转. 注讬' 住讜讟讛 讚祝 诪讗 注"讘 转讚"讛 讻诇 讛诪讞谞讬祝:


讘讛专"谉 讚"讛 讛讛讜讗 砖注转讗. 诇讗 谞转拽讚砖 讜讻讜'. 注讬' 住谞讛讚专讬谉 讚祝 讬讗 注"讘 专砖"讬 讚"讛 注诇 砖转讬诐 讜讘诪谞讞讜转 讚祝 驻讙 注"讘 专砖"讬 讚"讛 讻诇 讛讗专爪讜转:





诪专讗讬转 讛注讬谉

驻转讞 诇讬讛 专讘谉 讙诪诇讬讗诇 诇讛讛讜讗 住讘讗 讬砖 讘讜讟讛 讻诪讚拽专讜转 讞专讘 讜诇砖讜谉 讞讻诪讬诐 诪专驻讗. 讗驻砖专 讜诇砖讜谉 讞讻诪讬诐 诪专驻讗 讚讞讻诐 注讜拽专 讛谞讚专 诪注讬拽专讜. 讜讘驻砖讟讬讛 讚拽专讗 讗驻砖专 诇讜诪专 讻诪"砖 驻"讙 讚注专讻讬谉 转拽谞转 诇砖讜谉 讛专注 诇注住讜拽 讘转讜专讛. 讜讬砖 诇讞拽讜专 讚讗诪专讬谞谉 讗讬谉 拽讟讬讙讜专 谞注砖讛 住谞讬讙讜专 讜讗诐 讻谉 讛讻讗 讚诇砖讜谉 讝讛 讚讬讘专 诇讛"专 讜讛讜讗 注讜谉 讞诪讜专 诪讗讚 讗讬讱 讛诇砖讜谉 注爪诪讜 讬诇诪讜讚 讜讛专讬 讗讬谉 拽讟讬讙讜专 谞注砖讛 住谞讬讙讜专. 讜讬砖 诇讬砖讘 讘诪"砖 讛讙讗讜谉 诪讛专"专 诇讬讜讜讗 讝"诇 讘诪"砖 拽讞 诇讱 注讙诇 讘谉 讘拽专 诇讻驻专 注诇 诪注砖讛 讛注讙诇 讜讛拽砖讛 讚讗讬谉 拽讟讬讙讜专 谞注砖讛 住谞讬讙讜专 讜转讬专抓 讚讛讬讻讗 讚讘讗 诇转拽谉 讛注讜谉 注爪诪讜 诇讗 谞讗诪专 讝讛 注讻"讚 讜讛"讛 讛讻讗 讛讙诐 讚讛诇砖讜谉 讛讜讗 拽讟讬讙讜专 讘讗 诇讻驻专 讛注讜谉 注爪诪讜 讜诇讬转 诇谉 讘讛: 
讜注讜讚 讬砖 诇转专抓 讘诪"砖 驻"拽 讚拽讚讜砖讬谉 讚讗砖讛 诪转拽讚砖转 讘砖讟专 讜诪转讙专砖转 讘砖讟专 讜讗讬谉 诇讞讜砖 讚诪讬诇讬 讚讛讗讬 砖讟专讗 诇讞讜讚 讜诪讬诇讬 讚讛讗讬 砖讟专讗 诇讞讜讚 注"砖 讜讛"讛 诪讬诇讬 讚诇讛"专 诇讞讜讚 讜诪讬诇讬 讚讗讜专讬讬转讗 诇讞讜讚 讜诇讗 砖讬讬讱 讗讬谉 拽讟讬讙讜专 谞注砖讛 住谞讬讙讜专. 讜讘讝讛 谞讘讗 讗诇 讛讘讬讗讜专 讬砖 讘讜讟讛 讻诪讚拽专讜转 讞专讘 讚诪讚讘专 诇讛"专 讜讛讜讗 注讜谉 讞诪讜专 诪讗讚. 讜讗诐 讬注住讜拽 讘转讜专讛 讜诇砖讜谉 讞讻诪讬诐 讛讬讗 转拽谞转 诇讛"专 讜诇讗 转讬诪讗 讚讗讬谉 拽讟讬讙讜专 谞注砖讛 住谞讬讙讜专 讚注 讝讛讜 诇砖讜谉 讞讻诪讬诐 讚讛谞讬 诪讬诇讬 诇讞讜讚 讜讛谞讬 诪讬诇讬 诇讞讜讚 讚讝讛讜 诇砖讜谉 讞讻诪讬诐 讜诇砖讜谉 讛专注 讗诪专讬"诐 讛诪讗专专讬诐. 讜注讜讚 诪专驻讗 讝讛讜 诇转拽谉 讛注讜谉 注爪诪讜 讜砖专讬 讜讛诐 讛砖谞讬 转讬专讜爪讬诐 砖转专爪谞讜: 
讜讘讝讛驻讬专砖转讬 驻住讜拽 诪专驻讗 诇砖讜谉 注抓 讞讬讬诐 讜住诇祝 讘讛 砖讘专 讘专讜讞. 讜注转讛 讗讜诪专 讘住讙谞讜谉 讗讞专 讘住"讚 讜讛讜讗 讚专讱 讗住诪讻转讗 讚讛谞讛 诪讙讝专转 注诇讬 讗诐 讬转讻驻专 注讜谉 讘讬转 注诇讬 讘讝讘讞 讜诪谞讞讛 谞专讗讛 讚讛讙诐 讚诇讻驻专 讛注讜谉 注爪诪讜 拽讟讬讙讜专 谞注砖讛 住谞讬讙讜专. 诪"诪 讛讬讬谞讜 讚讜拽讗 诇讞讜讟讗 注爪诪讜 讗讘诇 讗诐 讛讜讗 诇讗 注砖讛 转砖讜讘讛 讜讘讗 讗讞专 诇注砖讜转 诇讜 转拽讜谉 讗驻砖专 讚诇讗 诪讛谞讬 讛拽讟讬讙讜专 注爪诪讜 讜爪专讬讱 诇讛讜住讬祝 讘转讬拽讜谉. 讜讝"砖 诪专驻讗 诇砖讜谉 注抓 讞讬讬诐 讜讛讜讗 转拽讜谉 诇讛"专 讜讛"讚 讛讞讜讟讗 注爪诪讜 讗讘诇 讗诐 诇讗 砖讘 讜住诇祝 讘讛 砖谞砖讗专 讛诪注讜讜转 讗讝 诇讗 讬住驻讬拽 转"转 砖讘专 讘专讜讞 讬讞住专 讻讞 讛专讜讞 砖讛讜讗 讛转讜专讛 讜爪专讬讱 诇讛讜住讬祝 讜讚讜拽 讻讬 拽爪专转讬:





驻转讞 注讬谞讬诐

讻诇 讛讘讜讟讛 专讗讜讬 诇讚讜拽专讜 讘讞专讘 讜讻讜' 专讗讬转讬 诇讛住诪讬讱 讻讗谉 讜诇讻转讜讘 诪讛 砖诪爪讗转讬 讘住' 诇拽讜讟讬诐 诪讛专讘 讛拽讚讜砖 诪讛专讞"讜 讻"讬 [讘住' 诇拽讜讟讬 转讜专讛 讛谞讚驻住 驻' 注拽讘 讛诇砖讜谉 诪讗讚 诪讜讟注讛] 讜讛爪专讬讱 诇注谞讬谞谞讜 讝讛 诇砖讜谞讜 讛讗讚诐 讻砖讛讜讗 诪讚讘专 诪讜爪讬讗 讛讛讘诇 诪驻讬讜 讜讗讜转讜 讛讛讘诇 讛讜讗 讞讬讜转讜 专讗讬讛 诇讝讛 砖讗讞专 砖讬爪讗 讛谞砖诪讛 诪讛讙讜祝 诇讗 谞砖讗专 讘讜 诇讗 讛讘诇 讜诇讗 讚讬讘讜专 谞诪爪讗 砖讗讜转讜 讛讛讘诇 砖讬讜爪讬讗 诪驻讬讜 讘注转 讛讚讘讜专 讛讜讗 讞诇拽 谞砖诪转讜 讜诇讻谉 谞爪讟讜讜讬谞讜 砖诇讗 诇讚讘专 讚讘专讬诐 讘讟诇讬诐 砖诪驻住讬讚 讘讛诐 讞诇拽 谞砖诪转讜 讜讻谉 砖诪注转讬 诪讛讞讻诐 讛专' 砖诪注讜谉 讟讜专谞讜 讝诇讛"讛 注诇 驻住讜拽 诇讗 讬讞诇 讚讘专讜 讻讻诇 讛讬讜爪讗 诪驻讬讜 讬注砖讛 讗诐 讟讜讘 讜讗诐 专注 讻讬 注讜砖讛 讜讘讜专讗 住谞讬讙讜专讬谉 讗讜 拽讟讬讙讜专讬谉 注讻"诇:
讜注驻"讝 讗驻砖专 诇驻专砖 诪"砖 讘注讬专讜讘讬谉 讚祝 讙"谉 讗诪专 诇讬讛 砖诪讜讗诇 诇专讘 讬讛讜讚讛 砖讬谞谞讗 驻转讞 驻讜诪讱 拽专讬 驻转讞 驻讜诪讱 转谞讬 讻讬 讛讬讻讬 讚转讜专讬讱 讞讬讬 讜转转拽讬讬诐 讘讬讚讱 砖谞讗诪专 讻讬 讞讬讬诐 讛诐 诇诪讜爪讗讬讛诐 讜诇讻诇 讘砖专讜 诪专驻讗 讗诇 转拽专讬 诇诪讜爪讗讬讛诐 讗诇讗 诇诪讜爪讬讗讬讛诐 讘驻讛. 讜讗驻砖专 讚讬砖 住"讚 讚诪讗讞专 讚讛讚讬讘讜专 讜讛讛讘诇 讛诐 讞讬讜转讜 砖诇 讛讗讚诐 讜讻砖诪讚讘专 诪驻住讬讚 讞诇拽 讞讬讜转讜 讗"讻 讛诇讗 讟讜讘 砖讬注讬讬谉 讘转讜专讛 讜诇讗 讬讜爪讬讗 讛讚讘专讬诐 诪驻讬讜 诇讝"讗 驻转讞 驻讜诪讱 拽专讬 驻转讞 驻讜诪讱 转谞讬 讜诇讗 转讞讜砖 讻讬 讛谉 谞讙专注 讞讬讜转讱 讚讗讚专讘讗 讛讚讬谉 讛讙讬讬"讛 诇讛讜讬 讚转讜专讬讱 讞讬讬 砖谞讗诪专 讻讬 讞讬讬诐 诇诪讜爪讬讗讬讛诐 讘驻讛 讚讚讘专讬 转讜专讛 讗讬谞诐 诪驻住讬讚讬诐 讞讬讜转讜 讗诇讗 诪讗专讬讻讬谉 讬诪讬讜 讜讘讝讛 讬讜讘谉 驻' 讻讬 诪讜爪讗讬 诪爪讗 讞讬讬诐 讜驻' 讻讬 讘讬 讬专讘讜 讬诪讬讱 讜讬讜住讬驻讜 诇讱 砖谞讜转 讞讬讬诐 讜讻讬讜爪讗 砖讗专 讻转讜讘讬诐 讜诪讗诪专讬 专讝"诇 讚讗转讜 诇讗驻讜拽讬 砖诇讗 谞讗诪专 讚讛诇讜诪讚 讘转讜专讛 讬讜爪讗 讘讙专注讜谉 诪谉 讛讞讬讬诐 讻诪讚讜讘专 诇讝"讗 讗讚专讘讗 讛诪讜爪讬讗 诪驻讬讜 讚讘专讬 转讜专讛 讬讛讬讜 诇讜 讞讬讬诐. 讜讗驻砖专 诇专诪讜讝 讻讬 讝"砖 讻诇 讛讘讜讟讛 专讗讜讬 诇讚讜拽专讜 讘讞专讘 讻讬 讗驻讬诇讜 讛诪讚讘专 讚讘专讬诐 讘讟诇讬诐 诪驻住讬讚 讞讬讜转讜 讜讻"砖 讛谞讜讚专 砖注讜砖讛 讗讬住讜专 讜诇讻谉 诪讚讛 讻谞讙讚 诪讚讛 专讗讜讬 诇讚讜拽专讜 讘讞专讘 驻讬驻讬讜转 注诇 讗砖专 注诇 讞讬讬讜 诇讗 讞住. 讗诇讗 砖诇砖讜谉 讞讻诪讬诐 诪专驻讗 砖讬转讬专讜 诇讜 讜讞讻诐 注讜拽专 讛谞讚专 讜诪专驻讗 诇诪讛 砖讙专诐 注"讬 讛讚讘讜专. 讜驻砖讟讬讛 讚拽专讗 讗驻砖专 诇讜诪专 讘住讙谞讜谉 讗讞专 讚讛讻讜谞讛 讬砖 讘讜讟讛 砖诪讚讘专 讚讘专讬诐 讘讟诇讬诐 讜诪讻"砖 讗住讜专讬诐 讜注"讬 讛讚讘讜专 诪驻住讬讚 讞讬讜转讜 讜讝"砖 讻诪讚拽专讜转 讞专讘 讻讗诇讜 讘讬讚讜 讬讚拽专 讘讞专讘 砖讛专讬 诪驻住讬讚 讞讬讜转讜 讘讛讘诇 讛讬讜爪讗 诪驻讬讜. 讜讻讬 转讬诪讗 讗"讻 讙诐 诇讬诪讜讚 讛转讜专讛 砖诇讜诪讚讬诐 讛讞讻诪讬诐 讜讘转讜专转讜 讬转讘专讱 讬讛讙讜 讬讜诪诐 讜诇讬诇讛 诪驻住讬讚讬诐 讞讬讜转诐 讞"讜 诇讝"讗 讜诇砖讜谉 讞讻诪讬诐 诇讬诪讜讚 讛转讜专讛 诪专驻讗 讗讚专讘讗 讛转讜专讛 诪专驻讗 诇讻诇 讜转讜注讬诇 诇讛讗专讬讱 讬诪讬诐:


讻诇 讛讻讜注住 讻诇 诪讬谞讬 讙讛讬谞诐 砖讜诇讟讬诐 讘讜 讜讻讜' 注诪"砖 讗谞讬 讘注谞讬讬 讘住驻专讬 讛拽讟谉 讚讘专讬诐 讗讞讚讬诐 讚专讜砖 讬"讚 讚专讜砖 砖讘转 讛讙讚讜诇 讚祝 注"讛 注"讙 讘住"讚 注"砖:


转诪讛 专' 讬讜讞谞谉 诪讻讚讬 讻转讬讘 讜谞转谉 讛' 诇讱 砖诐 诇讘 专讙讝 讘讘讘诇 讻转讬讘 讜讻讜' 讜讘住诪讜讱 讗诪专讜 砖转讞转讜谞讬讜转 砖讜诇讟讬诐 讘讜 讜讘讝讛 砖诪注转讬 讚讛讬讬谞讜 讚拽讗诪专讬 讘讻转讜讘讜转 讚祝 拽讬"讗 讚砖诇讞讜 诇讬讛 诇专讘讛 讗诐 讗讬谉 讗转讛 注讜诇讛 讗诇 转专讘讛 讘讬砖讬讘讛 砖讬砖讬讘讛 拽砖讛 诇转讞转讜谞讬讜转 讚讚讜拽讗 讘讘讘诇 砖讬砖 讻注住 讬砖 驻讞讚 诪讛转讞转讜谞讬讜转:

